text:
τύπου λαμβάνει υπόψη το υφιστάμενο τεχνολογικό πλαίσιο.
 4.3.3.
 Για τους σκοπούς του σημείου 4.1.2 στοιχείο στ), τα μέτρα που λαμβάνονται ώστε να αποτρέπονται οι παρεμβάσεις και η τροποποίηση του υπολογιστή για τον έλεγχο των εκπομπών περιλαμβάνουν τη δυνατότητα επικαιροποίησης με τη χρήση προγράμματος ή βαθμονόμησης που έχει εγκριθεί από τον κατασκευαστή.
 4.3.4.
 Η αίτηση έγκρισης τύπου για οχήματα ευέλικτου καυσίμου, ενός καυσίμου και δύο καυσίμων πρέπει να συμμορφώνεται με τις συμπληρωματικές απαιτήσεις που ορίζονται στα σημεία 5.8. και 5.9.
 4.3.5.
 Αλλαγές στα κατασκευαστικά χαρακτηριστικά συστήματος, κατασκευαστικού στοιχείου ή χωριστής τεχνικής μονάδας που πραγματοποιούνται έπειτα από έγκριση τύπου δεν ακυρώνουν αυτομάτως την έγκριση τύπου, εκτός εάν τα αρχικά χαρακτηριστικά ή οι τεχνικές παράμετροι αλλάξουν με τέτοιον τρόπο ώστε να επηρεάζεται η λειτουργικότητα του κινητήρα ή του συστήματος ελέγχου της ρύπανσης.
 4.4.
 Η αρχή έγκρισης τύπου, πριν από τη χορήγηση της έγκρισης τύπου οχήματος, ελέγχει αν υφίστανται ικανοποιητικές συνθήκες για τη διασφάλιση αποτελεσματικού ελέγχου όσον αφορά τη συμμόρφωση της παραγωγής.
 5. Έγκριση
 5.1.
 Εάν ο τύπος οχήματος για τον οποίο υποβάλλεται αίτηση χορήγησης έγκρισης πληροί όλες τις σχετικές απαιτήσεις του σημείου 6, χορηγείται έγκριση για τον συγκεκριμένο τύπο οχήματος.
 5.2.
 Για κάθε τύπο που εγκρίνεται χορηγείται αριθμός έγκρισης.
 5.2.1.
 Ο αριθμός έγκρισης τύπου αποτελείται από τέσσερα τμήματα. Κάθε τμήμα χωρίζεται με αστερίσκο («*»).
 Τμήμα 1
 :
 Αναγράφεται το κεφαλαίο γράμμα «Ε» και ακολουθεί ο διακριτός αριθμός του συμβαλλόμενου μέρους που έχει χορηγήσει την έγκριση τύπου (1).
 Τμήμα 2
 :
 Ο αριθμός [του παρόντος κανονισμού], ακολουθούμενος από το γράμμα «R», ακολουθούμενο στη συνέχεια από:
 α)
 δύο ψηφία (με αρχικά μηδενικά, κατά περίπτωση) που υποδεικνύουν τη σειρά τροποποιήσεων που ενσωματώνουν τις τεχνικές διατάξεις του κανονισμού των ΗΕ που εφαρμόζονται στην έγκριση (00 για τον κανονισμό των ΗΕ στην αρχική του μορφή)·
 β)
 μια κάθετος (/) και δύο ψηφία (με αρχικά μηδενικά, κατά περίπτωση) που υποδεικνύουν τον αριθμό συμπληρώματος της σειράς τροποποιήσεων που εφαρμόζονται στην έγκριση (00 για τη σειρά τροποποιήσεων στην αρχική της μορφή)·
 γ)
 μια κάθετος (/) και δύο χαρακτήρες που υποδεικνύουν το στάδιο/επίπεδο εφαρμογής (π.χ. 1Α, 1Β).
 Τμήμα 3
 :
 Τετραψήφιος αύξων αριθμός (με αρχικά μηδενικά, κατά περίπτωση). Ο αύξων αριθμός ξεκινάει από το 0001.
 Τμήμα 4
 :
 Διψήφιος αύξων αριθμός (με αρχικά μηδενικά, κατά περίπτωση) με τον οποίον επισημαίνεται η επέκταση. Ο αύξων αριθμός ξεκινάει από το 00.
 Όλα τα ψηφία είναι αραβικοί αριθμοί.
 5.2.2.
 Παράδειγμα αριθμού έγκρισης στον παρόντα κανονισμό:
 E11*154R01/01/02*0123*01
 Η πρώτη επέκταση της έγκρισης με αριθμό 0123, που εκδόθηκε από το Ηνωμένο Βασίλειο στη σειρά τροποποιήσεων 01, συμπλήρωμα 01, η οποία είναι έγκριση επιπέδου 2.
 5.2.3.
 Το ίδιο συμβαλλόμενο μέρος δεν χορηγεί τον ίδιο αριθμό σε άλλον τύπο οχήματος.
 5.3.
 Η κοινοποίηση της έγκρισης ή της επέκτασης ή της άρνησης έγκρισης τύπου οχήματος σύμφωνα με τον παρόντα κανονισμό διαβιβάζεται στα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, με έντυπο που συντάσσεται βάσει του υποδείγματος στο παράρτημα Α2 του παρόντος κανονισμού.
 5.3.1.
 Σε περίπτωση τροποποίησης του παρόντος κειμένου, π.χ. εάν καθοριστούν νέες οριακές τιμές, παρέχεται ενημέρωση στα συμβαλλόμενα μέρη της συμφωνίας του 1958 σχετικά


text:
με το ποιοι ήδη εγκριθέντες τύποι οχημάτων πληρούν τις απαιτήσεις των νέων διατάξεων.
 5.4.
 Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό τοποθετείται, σε εμφανές και ευπρόσιτο σημείο που καθορίζεται στο έντυπο έγκρισης, διεθνές σήμα έγκρισης αποτελούμενο από:
 5.4.1.
 έναν κύκλο που περιβάλλει το γράμμα «E», ακολουθούμενο από τον διακριτικό αριθμό του συμβαλλόμενου μέρους που χορήγησε την έγκριση·
 5.4.2.
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που περιγράφεται στο σημείο 5.4.1
 5.4.3.
 το σήμα έγκρισης περιλαμβάνει και πρόσθετο κωδικό μετά τον αριθμό έγκρισης τύπου, σκοπός του οποίου είναι να διαχωρίσει το επίπεδο (επίπεδο 1Α, 1Β ή 2) για το οποίο χορηγήθηκε η έγκριση. Ο κωδικός αυτός επιλέγεται σύμφωνα με τον πίνακα Α3/1 του παραρτήματος Α3 του παρόντος κανονισμού.
 5.5.
 Εάν το όχημα συμμορφώνεται με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία του 1958, στη χώρα που χορήγησε την έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στο σημείο 5.4.1· σε αυτή την περίπτωση, ο κανονισμός, οι αριθμοί έγκρισης καθώς και τα επιπρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που την έχει χορηγήσει βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στο σημείο 5.4.1 (βλέπε παράρτημα A3).
 5.6.
 Το σήμα έγκρισης είναι ευανάγνωστο και ανεξίτηλο.
 5.7.
 Το σήμα έγκρισης τοποθετείται κοντά ή επάνω στην πινακίδα με τα στοιχεία του οχήματος.
 5.7.1.
 Στο παράρτημα Α3 του παρόντος κανονισμού παρατίθενται παραδείγματα διαμόρφωσης του σήματος έγκρισης.
 5.8.
 Πρόσθετες απαιτήσεις για την έγκριση οχημάτων ευέλικτου καυσίμου
 Το παρόν σημείο ισχύει μόνο για το επίπεδο 1Α.
 5.8.1.
 Για την έγκριση τύπου οχήματος ευέλικτου καυσίμου αιθανόλης, ο κατασκευαστής του οχήματος περιγράφει την ικανότητα προσαρμογής του οχήματος σε οποιοδήποτε μείγμα βενζίνης και αιθανόλης (με περιεκτικότητα σε αιθανόλη έως και 85 %).
 5.9.
 Συμπληρωματικές απαιτήσεις για οχήματα αερίου ενός καυσίμου και οχήματα αερίου δύο καυσίμων
 5.9.1.
 Για το υγραέριο ή το φυσικό αέριο, το καύσιμο που πρόκειται να χρησιμοποιηθεί προσδιορίζεται στο έγγραφο πληροφοριών που παρατίθεται στο παράρτημα Α1 του παρόντος κανονισμού.
 5.10.
 Προϋποθέσεις έγκρισης σχετικά με το σύστημα OBD
 5.10.1.
 Ο κατασκευαστής εξασφαλίζει ότι όλα τα οχήματα είναι εξοπλισμένα με σύστημα OBD.
 5.10.2.
 Το σύστημα OBD σχεδιάζεται, κατασκευάζεται και τοποθετείται στο όχημα, ώστε να το καθιστά ικανό να εντοπίζει διάφορους τύπους φθοράς ή δυσλειτουργίας καθ’ όλη τη διάρκεια ζωής του οχήματος.
 5.10.3.
 Το σύστημα OBD συμμορφώνεται με τις απαιτήσεις του παρόντος κανονισμού υπό συνθήκες κανονικής χρήσης.
 5.10.4.
 Όταν δοκιμάζεται με ελαττωματικό κατασκευαστικό στοιχείο σύμφωνα με το προσάρτημα 1 του παραρτήματος Γ5 του παρόντος κανονισμού, ενεργοποιείται ο ενδείκτης δυσλειτουργίας του συστήματος OBD. Ο ενδείκτης δυσλειτουργίας του συστήματος OBD μπορεί επίσης να ενεργοποιείται κατά τη διάρκεια της συγκεκριμένης δοκιμής σε επίπεδα εκπομπών κάτω από τα κατώτατα όρια OBD που ορίζονται στο σημείο 6.8.
 5.10.5.
 Το παρόν σημείο ισχύει μόνο για το επίπεδο 1Α:
 Ο κατασκευαστής διασφαλίζει ότι το σύστημα OBD συμμορφώνεται με τις απαιτήσεις απόδοσης κατά τη

type: contracts

jurisdiction: EU


text:
χρήση, όπως ορίζονται στο σημείο 7 του προσαρτήματος 1 του παραρτήματος Γ5 του παρόντος κανονισμού σε όλες τις ευλόγως προβλέψιμες συνθήκες οδήγησης.
 5.10.6.
 Το παρόν σημείο ισχύει μόνο για το επίπεδο 1Α:
 Τα δεδομένα που αφορούν την απόδοση κατά τη χρήση, που προβλέπεται να αποθηκεύονται και να υποβάλλονται από το σύστημα OBD ενός οχήματος σύμφωνα με τις διατάξεις της παραγράφου 7.6 του προσαρτήματος 1 του παραρτήματος Γ5 του παρόντος κανονισμού, καθίστανται αμέσως διαθέσιμα εκ μέρους του κατασκευαστή στις εθνικές αρχές και στους ανεξάρτητους φορείς χωρίς καμία κρυπτογράφηση.
 5.11.
 Απαιτήσεις για την έγκριση τύπου σχετικά με διατάξεις για την παρακολούθηση της κατανάλωσης καυσίμου και/ή ηλεκτρικής ενέργειας
 5.11.1.
 Ο κατασκευαστής μεριμνά ώστε τα ακόλουθα οχήματα των κατηγοριών M1 και N1 να είναι εξοπλισμένα με διάταξη για τον καθορισμό, την αποθήκευση και τη διάθεση δεδομένων σχετικά με την ποσότητα του καυσίμου και/ή της ηλεκτρικής ενέργειας που χρησιμοποιείται για τη λειτουργία του οχήματος:
 α)
 οχήματα καθαρού ICE και μη εξωτερικά φορτιζόμενα ηλεκτρικά και υβριδικά οχήματα (NOVC-HEV) που κινούνται αποκλειστικά με πετρελαϊκό ντίζελ, βιοντίζελ, βενζίνη, αιθανόλη ή οποιονδήποτε συνδυασμό αυτών των καυσίμων·
 β)
 εξωτερικά φορτιζόμενα υβριδικά ηλεκτρικά οχήματα (OVC-HEV) που κινούνται με ηλεκτρική ενέργεια και τα καύσιμα που αναφέρονται στο στοιχείο α).
 5.11.2.
 Η διάταξη για την παρακολούθηση της κατανάλωσης καυσίμου και/ή ηλεκτρικής ενέργειας συμμορφώνεται με τις απαιτήσεις που ορίζονται στο προσάρτημα 5.
 6. Προδιαγραφές και δοκιμές
 6.1. Γενικά
 6.1.1.
 Το όχημα και τα κατασκευαστικά στοιχεία του που είναι πιθανό να επηρεάζουν το CO2 και την κατανάλωση καυσίμου ή την κατανάλωση ηλεκτρικής ενέργειας και τις εκπομπές αερίων ουσιών, συμπεριλαμβανομένων των εξατμιστικών εκπομπών, του σωματιδιακού υλικού και του αριθμού σωματιδίων (εφόσον απαιτείται μέτρηση PN), σχεδιάζονται, κατασκευάζονται και συναρμολογούνται ώστε το όχημα, υπό κανονική χρήση και κανονικές συνθήκες χρήσης όπως υγρασία, βροχή, χιόνι, θερμότητα, ψύχος, άμμο, χώμα, κραδασμούς, φθορά κ.λπ., να μπορεί να συμμορφώνεται με τις διατάξεις του παρόντος κανονισμού στη διάρκεια της ωφέλιμης ζωής του. Στα παραπάνω περιλαμβάνεται η ασφάλεια των εύκαμπτων σωλήνων, συναρμογών και συνδέσεων που χρησιμοποιούνται στα συστήματα ελέγχου εκπομπών και στα συστήματα ελέγχου εξατμιστικών εκπομπών.
 Για τις εκπομπές καυσαερίων, το CO2 και την κατανάλωση καυσίμου ή την κατανάλωση ηλεκτρικής ενέργειας, οι διατάξεις αυτές θεωρείται ότι πληρούνται εφόσον τηρούνται οι διατάξεις των σημείων 6.3 και 8.2.
 Για τις εξατμιστικές εκπομπές, οι όροι αυτοί θεωρείται ότι πληρούνται εφόσον πληρούνται οι διατάξεις των σημείων 6.6 και 8.3.
 6.1.2.
 Το υπό δοκιμή όχημα πρέπει, ως προς τα κατασκευαστικά του στοιχεία και τη λειτουργικότητα σε σχέση με τις εκπομπές, να είναι αντιπροσωπευτικό της σκοπούμενης σειράς παραγωγής την οποία καλύπτει η έγκριση. Ο κατασκευαστής και η αρμόδια αρχή έγκρισης συμφωνούν ως προς το αντιπροσωπευτικό μοντέλο οχήματος για τις δοκιμές.
 6.1.3.
 Όσον αφορά τις εξατμιστικές εκπομπές, για οχήματα με σύστημα στεγανοποιημένης δεξαμενής καυσίμου, στα παραπάνω περιλαμβάνεται επίσης σύστημα το οποίο, ακριβώς πριν από τον ανεφοδιασμό με καύσιμο, απελευθερώνει την πίεση της δεξαμενής αποκλειστικά μέσω κανίστρου ενεργού άνθρακα, μοναδική λειτουργία του οποίου είναι η αποθήκευση ατμών καυσίμου. Η εν λόγω οδός εξαερισμού είναι επίσης η μοναδική που χρησιμοποιείται όταν η πίεση δεξαμενής υπερβαίνει την πίεση λειτουργίας ασφαλείας.
 6.1.4.
 Συνθήκες δοκιμής οχήματος


text:
6.1.4.1.
 Σχετικά με τους τύπους και τις ποσότητες λιπαντικών και ψυκτικού υγρού για τις δοκιμές εκπομπών ακολουθούνται όσα ορίζει ο κατασκευαστής για την κανονική λειτουργία του οχήματος.
 6.1.4.2.
 Ο τύπος του καυσίμου για δοκιμές εκπομπών προδιαγράφεται στο παράρτημα Β3 του παρόντος κανονισμού.
 6.1.4.3.
 Όλα τα συστήματα ελέγχου εκπομπών, συμπεριλαμβανομένων των συστημάτων ελέγχου εξατμιστικών εκπομπών, είναι σε κατάσταση λειτουργίας.
 6.1.4.4.
 Ο κινητήρας σχεδιάζεται κατά τρόπο ώστε να αποφεύγονται οι εκπομπές στροφαλοθαλάμου.
 6.1.4.5.
 Τα ελαστικά τα οποία χρησιμοποιούνται για δοκιμές εκπομπών ορίζονται στο σημείο 2.4.5. του παραρτήματος Β6 του παρόντος κανονισμού.
 6.1.5.
 Στόμια εισόδου της δεξαμενής καυσίμου
 6.1.5.1.
 Για το επίπεδο 1Α
 Με την επιφύλαξη του σημείου 6.1.5.2, το στόμιο εισόδου της δεξαμενής βενζίνης ή αιθανόλης σχεδιάζεται κατά τρόπο ώστε να αποκλείει το γέμισμα της δεξαμενής από ακροφύσιο αντλίας παροχής καυσίμου με εξωτερική διάμετρο 23,6 mm ή μεγαλύτερη.
 Για το επίπεδο 1Β
 Δεν υπάρχει απαίτηση για τα στόμια εισόδου των δεξαμενών καυσίμου.
 6.1.5.2.
 Το σημείο 6.1.5.1. δεν εφαρμόζεται σε όχημα που ικανοποιεί και τις δύο ακόλουθες συνθήκες, δηλ.:
 6.1.5.2.1
 το όχημα έχει σχεδιαστεί και κατασκευαστεί κατά τρόπο ώστε καμία διάταξη ελέγχου των εκπομπών να μην επηρεάζεται αρνητικά από τη χρήση μολυβδούχου βενζίνης· και
 6.1.5.2.2
 το όχημα φέρει εμφανή, ευανάγνωστη και ανεξίτηλη ένδειξη του συμβόλου της αμόλυβδης βενζίνης, βάσει του προτύπου ISO 2575:2010 «Οδικά οχήματα — Σύμβολα χειριστηρίων, προειδοποιητικών λυχνιών και δεικτών», σε σημείο άμεσα ορατό στο άτομο που γεμίζει τη δεξαμενή καυσίμου. Πρόσθετες σχετικές ενδείξεις επιτρέπονται.
 6.1.6.
 Πρέπει να λαμβάνεται μέριμνα ώστε να αποκλείονται υπερβολικές εξατμιστικές εκπομπές και έκχυση καυσίμου σε περίπτωση που λείπει το πώμα πλήρωσης καυσίμου. Αυτό μπορεί να επιτευχθεί με τη χρήση ενός από τα ακόλουθα:
 6.1.6.1.
 πώμα πλήρωσης καυσίμου το οποίο ανοίγει και κλείνει αυτομάτως, χωρίς να είναι δυνατή η αφαίρεσή του·
 6.1.6.2.
 σχεδιαστικά χαρακτηριστικά με τα οποία αποφεύγονται οι υπερβολικές εξατμιστικές εκπομπές σε περίπτωση που λείπει το πώμα πλήρωσης καυσίμου· ή
 6.1.6.3.
 οποιαδήποτε άλλη διάταξη με την οποία επιτυγχάνεται το ίδιο αποτέλεσμα. Ορισμένα ενδεικτικά παραδείγματα είναι, μεταξύ άλλων, το μη αποσπώμενο πώμα πλήρωσης καυσίμου, το πώμα με αλυσίδα ή το πώμα για το οποίο χρησιμοποιείται το ίδιο κλειδί με το κλειδί εκκίνησης του οχήματος. Σε αυτή την περίπτωση, το κλειδί μπορεί να αφαιρείται από το πώμα μόνον όταν αυτό είναι κλειδωμένο.
 6.1.7.
 Διατάξεις για την ασφάλεια του ηλεκτρονικού συστήματος
 6.1.7.1.
 Κάθε όχημα με υπολογιστή ελέγχου εκπομπών, συμπεριλαμβανομένου υπολογιστή ελέγχου των εξατμιστικών εκπομπών, ακόμη και όταν είναι ενσωματωμένο σε υπολογιστή ελέγχου εκπομπών καυσαερίων, περιλαμβάνει χαρακτηριστικά που αποτρέπουν την τροποποίηση, εκτός εάν αυτές επιτρέπονται από τον κατασκευαστή. Ο κατασκευαστής επιτρέπει μετατροπές αν αυτές είναι αναγκαίες για τη διάγνωση, τη συντήρηση, τον έλεγχο, τον μεταγενέστερο εξοπλισμό ή την επισκευή του οχήματος. Οι όποιοι επαναπρογραμματιζόμενοι κωδικοί υπολογιστή ή οι όποιες παράμετροι λειτουργίας δεν επιδέχονται τροποποιήσεις και παρέχουν επίπεδο προστασίας τουλάχιστον ίδιο με τις διατάξεις του προτύπου ISO 15031-7:2013. Τυχόν αφαιρέσιμες μικροπλακέτες μνήμης για τη βαθμονόμηση του συστήματος πρέπει να βρίσκονται εντός χυτής θήκης, να είναι εγκιβωτισμένες σε σφραγισμένο περιέκτη ή να προστατεύονται με ηλεκτρονικούς αλγόριθμους, και η αντικατάστασή τους να είναι αδύνατη χωρίς τη χρήση ειδικών εργαλείων και διαδικασιών.
 6.1.7.1.1
 Μόνο


text:
χαρακτηριστικά που συνδέονται άμεσα με τη βαθμονόμηση των εκπομπών ή την αποτροπή της κλοπής του οχήματος μπορούν να προστατεύονται σύμφωνα με το σημείο 6.1.7.1.
 6.1.7.2.
 Πρέπει να είναι αδύνατη η τροποποίηση των κωδικοποιημένων στον υπολογιστή παραμέτρων λειτουργίας του κινητήρα χωρίς τη χρήση ειδικών εργαλείων και διαδικασιών [π.χ. κασσιτεροκολλημένα ή εντός χυτής θήκης ηλεκτρονικά στοιχεία του υπολογιστή ή σφραγισμένα (ή κασσιτεροκολλημένα) περιβλήματα υπολογιστή].
 6.1.7.3.
 Για τα οχήματα για τα οποία δεν θεωρείται πιθανό να απαιτείται προστασία, οι κατασκευαστές δύνανται να αιτούνται τη χορήγηση εξαίρεσης από την αρμόδια αρχή. Στα κριτήρια που αξιολογεί η αρμόδια αρχή κατά την εξέταση της αίτησης εξαίρεσης περιλαμβάνονται, μεταξύ άλλων, η τρέχουσα διαθεσιμότητα μικροπλακετών υψηλών επιδόσεων στην αγορά, η ικανότητα του οχήματος για υψηλές επιδόσεις και ο προβλεπόμενος όγκος πωλήσεων του οχήματος.
 6.1.7.4.
 Οι κατασκευαστές που χρησιμοποιούν προγραμματιζόμενα συστήματα κωδικών υπολογιστή αποτρέπουν τον επαναπρογραμματισμό χωρίς σχετική άδεια. Οι κατασκευαστές χρησιμοποιούν προηγμένες στρατηγικές προστασίας από παραποιήσεις και προβλέπουν χαρακτηριστικά προστασίας τα οποία καθιστούν αναγκαία την ηλεκτρονική πρόσβαση σε υπολογιστή εκτός οχήματος που διατηρεί ο κατασκευαστής. Οι μέθοδοι που παρέχουν επαρκές επίπεδο προστασίας από παραποιήσεις εγκρίνονται από την αρμόδια αρχή.
 6.1.8.
 Στρογγυλοποίηση
 Εκτός εάν ορίζεται διαφορετικά σε άλλο σημείο του παρόντος κανονισμού, τα σημεία 6.1.8.1 και 6.1.8.2 προβλέπουν κανόνες για τη στρογγυλοποίηση ώστε να πληρούνται οι απαιτήσεις του παρόντος κανονισμού.
 6.1.8.1.
 Όταν το ψηφίο που βρίσκεται αμέσως στα δεξιά του τελευταίου διατηρητέου ψηφίου είναι μικρότερο από 5, το τελευταίο αυτό ψηφίο παραμένει αμετάβλητο.
 Για παράδειγμα:
 Εάν ένα αποτέλεσμα είναι 1,234 γραμμάρια, αλλά διατηρούνται μόνο δύο δεκαδικά ψηφία, το τελικό αποτέλεσμα είναι 1,23 γραμμάρια.
 6.1.8.2.
 Όταν το αμέσως επόμενο ψηφίο στα δεξιά του τελευταίου διατηρητέου ψηφίου είναι μεγαλύτερο ή ίσο του 5, το τελευταίο αυτό ψηφίο αυξάνεται κατά 1.
 Για παράδειγμα:
 Εάν ένα αποτέλεσμα είναι 1,236 γραμμάρια, αλλά διατηρούνται μόνο δύο δεκαδικά ψηφία, επειδή το 6 είναι μεγαλύτερο του 5, το τελικό αποτέλεσμα είναι 1,24 γραμμάρια.
 6.1.9.
 Η χρήση συστημάτων αναστολής που μειώνουν την αποτελεσματικότητα των συστημάτων ελέγχου των εκπομπών απαγορεύεται. Η απαγόρευση δεν ισχύει στις περιπτώσεις όπου:
 α)
 η ανάγκη ύπαρξης της διάταξης βασίζεται σε λόγους που αφορούν την προστασία του κινητήρα από ζημία ή ατύχημα και την ασφαλή χρήση του οχήματος·
 β)
 η διάταξη δεν λειτουργεί πέραν των απαιτήσεων εκκίνησης του κινητήρα·
 ή
 γ)
 οι συνθήκες έχουν στην ουσία τους περιληφθεί στις διαδικασίες δοκιμής για τον έλεγχο των εξατμιστικών εκπομπών και των μέσων εκπομπών αγωγού εξαγωγής.
 6.2. Διαδικασία δοκιμής
 Ο πίνακας Α καθορίζει τις διάφορες απαιτήσεις δοκιμών για την έγκριση τύπου ενός οχήματος.
 Πίνακας A
 Εφαρμογή των απαιτήσεων δοκιμών για έγκριση τύπου και επεκτάσεις
 Κατηγορία οχήματος
 Οχήματα με κινητήρα επιβαλλόμενης ανάφλεξης, συμπεριλαμβανομένων των υβριδικών
 (2)
 ,
 (3)
 Οχήματα με κινητήρες ανάφλεξης με συμπίεση, συμπεριλαμβανομένων των υβριδικών
 Αμιγώς ηλεκτρικά οχήματα
 Οχήματα κυψέλης καυσίμου υδρογόνου
 Ενός καυσίμου
 Δύο καυσίμων (4)
 Ευέλικτου καυσίμου (4)
 Ενός καυσίμου
 Καύσιμο αναφοράς
 Βενζίνη
 LPG
 Φυσικό αέριο/Βιομεθάνιο
 Υδρογόνο (ICE)
 Βενζίνη
 Βενζίνη
 Βενζίνη
 Βενζίνη
 Ντίζελ
 Βενζίνη
 —
 Υδρογόνο (κυψέλη καυσίμου)
 LPG
 Φυσικό αέριο/Βιομεθάνιο
 Υδρογόνο (ICE) (5)
 Αιθανόλη (E85)
 Δοκιμή τύπου 1 (για τη δυνατότητα εφαρμογής των μετρούμενων κατασκευαστικών στοιχείων στην τεχνολογία καυσίμων και οχημάτων και, ως εκ


text:
τούτου, στις διαδικασίες μέτρησης, βλέπε πίνακα 1Α και πίνακα 1Β) (όρια)
 Ναι
 Ναι (6)
 Ναι (6)
 Ναι (5)
 Ναι
 (και τα δύο καύσιμα)
 Ναι
 (και τα δύο καύσιμα)
 Ναι
 (και τα δύο καύσιμα)
 Ναι
 (και τα δύο καύσιμα)
 Ναι
 Ναι
 —
 —
 ATCT
 (δοκιμή στους 14 °C)
 Ναι
 Ναι
 Ναι
 Ναι (5)
 Ναι
 (και τα δύο καύσιμα)
 Ναι
 (και τα δύο καύσιμα)
 Ναι
 (και τα δύο καύσιμα)
 Ναι
 (και τα δύο καύσιμα)
 Ναι
 Ναι
 —
 —
 Εξατμιστικές εκπομπές
 (Δοκιμή τύπου 4)
 Ναι
 Ναι (7)
 Ναι (7)
 —
 Ναι
 (μόνο βενζίνη)
 Ναι
 (μόνο βενζίνη)
 Ναι
 (μόνο βενζίνη)
 Ναι
 (μόνο βενζίνη)
 —
 Ναι
 —
 —
 Ανθεκτικότητα
 (Δοκιμή τύπου 5)
 Ναι
 Ναι
 Ναι
 Ναι
 Ναι
 (μόνο βενζίνη)
 Ναι
 (μόνο βενζίνη)
 Ναι
 (μόνο βενζίνη)
 Ναι
 (μόνο βενζίνη)
 Ναι
 Ναι
 —
 —
 OBD
 Ναι
 Ναι
 Ναι
 Ναι
 Ναι
 Ναι
 Ναι
 Ναι
 Ναι
 Ναι
 —
 —
 OBFCM
 Ναι
 —
 —
 —
 —
 —
 —
 Ναι
 (και τα δύο καύσιμα)
 Ναι
 Ναι
 —
 —
 6.2.6.
 Σε καθεμία από τις οικογένειες οχημάτων που καθορίζονται παρακάτω αποδίδεται μοναδικός αναγνωριστικός κωδικός της ακόλουθης μορφής:
 FT-nnnnnnnnnnnnnnn-WMI
 Όπου:
 Το FT είναι αναγνωριστικός κωδικός του τύπου οικογένειας:
 (a)
 IP = Οικογένεια παρεμβολής όπως ορίζεται στο σημείο 6.3.2 με ή χωρίς τη χρήση της μεθόδου παρεμβολής
 (b)
 RL = Οικογένεια αντίστασης κατά την πορεία επί οδού, όπως ορίζεται στο σημείο 6.3.3
 (c)
 RM = Οικογένεια πίνακα αντίστασης κατά την πορεία επί οδού, όπως ορίζεται στο σημείο 6.3.4
 (d)
 PR = Οικογένεια συστημάτων περιοδικής αναγέννησης (Ki), όπως ορίζεται στο σημείο 6.3.5
 (e)
 AT = Οικογένεια ATCT, όπως ορίζεται στο σημείο 2 του παραρτήματος Β6α
 (f)
 EV = Οικογένεια εξατμιστικών εκπομπών, όπως ορίζεται στο σημείο 6.6.3
 (g)
 DF = Οικογένεια ανθεκτικότητας, όπως ορίζεται στο σημείο 6.7.5
 (h)
 OB = Αναγνωριστικός αριθμός οικογένειας OBD, όπως ορίζεται στο σημείο 6.8.1
 (i)
 ER = Αναγνωριστικός αριθμός οικογένειας συστήματος μετεπεξεργασίας καυσαερίων με αντιδραστήριο (ER), όπως ορίζεται στο σημείο 6.9.2
 (j)
 GV = Αναγνωριστικός αριθμός οικογένειας GFV, όπως ορίζεται στο σημείο 6.3.6.3
 Το nnnnnnnnnnnnnnn είναι μια συμβολοσειρά που περιλαμβάνει έως δεκαπέντε χαρακτήρες, υπό τον περιορισμό ότι αυτοί επιλέγονται μεταξύ των χαρακτήρων 0-9, A-Z και του χαρακτήρα υπογράμμισης «_».
 Ο WMI (διεθνής αναγνωριστικός κωδικός του κατασκευαστή) είναι κωδικός που ταυτοποιεί τον κατασκευαστή με μοναδικό τρόπο που ορίζεται στο πρότυπο ISO 3780:2009.
 Εναπόκειται στον κάτοχο του WMI να διασφαλίσει ότι ο συνδυασμός της συμβολοσειράς nnnnnnnnnnnnnnnnnnnnnnn και του WMI είναι μοναδικός για την οικογένεια και ότι η συμβολοσειρά nnnnnnnnnnnnnnnnnnnnnnn είναι μοναδική στο πλαίσιο του εν λόγω WMI για τις δοκιμές έγκρισης που διενεργούνται για τη λήψη της έγκρισης.
 6.3. Περιγραφή της δοκιμής τύπου 1 (WLTP)
 Η δοκιμή τύπου 1 διενεργείται σε όλα τα οχήματα που αναφέρονται στο σημείο 1. Ακολουθούνται οι διαδικασίες δοκιμής και οι απαιτήσεις του παρόντος σημείου και των παραρτημάτων του μέρους Β (κατά περίπτωση).
 6.3.1.
 Η δοκιμή τύπου 1 διενεργείται σύμφωνα με:
 α)
 τους κύκλους δοκιμής WLTC όπως περιγράφονται στο παράρτημα Β1·
 β)
 την επιλογή σχέσης μετάδοσης και τον καθορισμό σημείων αλλαγής όπως περιγράφονται στο παράρτημα Β2·
 γ)
 τα κατάλληλα καύσιμα όπως περιγράφονται στο παράρτημα Β3·
 δ)
 τις ρυθμίσεις της αντίστασης


text:
κατά την πορεία επί οδού και τις ρυθμίσεις του δυναμομέτρου όπως περιγράφονται στο παράρτημα Β4·
 ε)
 τον εξοπλισμό δοκιμής όπως περιγράφεται στο παράρτημα Β5·
 στ)
 τις διαδικασίες δοκιμής όπως περιγράφονται στα παραρτήματα B6 και Β8·
 ζ)
 τις μεθόδους υπολογισμού όπως περιγράφονται στα παραρτήματα Β7 και Β8.
 6.3.2.
 Οικογένεια παρεμβολής
 6.3.2.1.
 Οικογένεια παρεμβολής για οχήματα αμιγώς ICE
 6.3.2.1.1.
 Τα οχήματα μπορούν να είναι μέρος της ίδιας οικογένειας παρεμβολής σε οποιαδήποτε από τις ακόλουθες περιπτώσεις, συμπεριλαμβανομένων συνδυασμών των εν λόγω περιπτώσεων:
 α)
 ανήκουν σε διαφορετικές κλάσεις οχημάτων, όπως περιγράφεται στο σημείο 2 του παραρτήματος Β1·
 β)
 διαθέτουν διαφορετικά επίπεδα μείωσης κλίμακας, όπως περιγράφεται στο σημείο 8 του παραρτήματος Β1·
 γ)
 διαθέτουν διαφορετικές ανώτατες ταχύτητες, όπως περιγράφεται στο σημείο 9 του παραρτήματος Β1·
 6.3.2.1.2.
 Στην ίδια οικογένεια παρεμβολής μπορούν να ανήκουν μόνο οχήματα τα οποία είναι πανομοιότυπα ως προς τα ακόλουθα χαρακτηριστικά οχήματος/συγκροτήματος μετάδοσης ισχύος/μετάδοσης:
 α)
 τύπος κινητήρα εσωτερικής καύσης: τύπος καυσίμου (ή τύποι στην περίπτωση οχημάτων ευέλικτου καυσίμου ή δύο καυσίμων), διαδικασία καύσης, κυβισμός κινητήρα, χαρακτηριστικά πλήρους φορτίου, τεχνολογία κινητήρα, και σύστημα φόρτισης, καθώς και άλλα υποσυστήματα ή χαρακτηριστικά κινητήρα με μη αμελητέα επίδραση στην εκπομπή μάζας CO2 υπό συνθήκες WLTP·
 β)
 στρατηγική λειτουργίας όλων των κατασκευαστικών στοιχείων του συστήματος μετάδοσης ισχύος τα οποία επηρεάζουν την εκπομπή μάζας CO2·
 γ)
 τύπος μετάδοσης (π.χ. χειροκίνητη, αυτόματη, CVT) και μοντέλο μετάδοσης (π.χ. μέγιστη ροπή, αριθμός σχέσεων μετάδοσης, αριθμός συμπλεκτών κ.λπ.)·
 δ)
 λόγοι n/v (ταχύτητα περιστροφής του κινητήρα προς την ταχύτητα του οχήματος). Η παρούσα απαίτηση θεωρείται ότι πληρούται εάν, για όλους τους σχετικούς λόγους μετάδοσης, η διαφορά σε σχέση με τους λόγους n/v του ευρύτερα χρησιμοποιούμενου τύπου μετάδοσης δεν υπερβαίνει το 8 %·
 ε)
 αριθμός κινητήριων αξόνων.
 6.3.2.1.3.
 Σε περίπτωση χρήσης εναλλακτικής παραμέτρου όπως υψηλότερη nmin_drive, όπως ορίζεται στο στοιχείο 2 σημείο κ) του παραρτήματος Β2, ή ASM, όπως ορίζεται στο σημείο 3.4 του παραρτήματος Β2, η εν λόγω παράμετρος είναι η ίδια εντός της ίδιας οικογένειας παρεμβολής.
 6.3.2.2.
 Οικογένεια παρεμβολής για NOVC-HEV και OVC-HEV
 Επιπλέον των απαιτήσεων του σημείου 6.3.2.1, μόνο NOVC-HEV και OVC-HEV τα οποία είναι πανομοιότυπα ως προς τα ακόλουθα χαρακτηριστικά μπορούν να ανήκουν στην ίδια οικογένεια παρεμβολής:
 α)
 τύπος και αριθμός ηλεκτροκινητήρων: τύπος κατασκευής (ασύγχρονος/συγχρονικός κ.λπ.), τύπος ψυκτικού μέσου (αέρας, υγρό) και κάθε άλλο χαρακτηριστικό με μη αμελητέα επίδραση στην εκπομπή μάζας CO2 και στην κατανάλωση ηλεκτρικής ενέργειας υπό συνθήκες WLTP·
 β)
 τύπος REESS έλξης [τύπος κυψέλης, χωρητικότητα, ονομαστική τάση, ονομαστική ισχύς, τύπος ψυκτικού (αέρας, υγρό)]·
 γ)
 τύπος μετατροπέα ηλεκτρικής ενέργειας μεταξύ ηλεκτροκινητήρα και REESS έλξης, μεταξύ REESS έλξης και μονάδας τροφοδοσίας χαμηλής τάσης και μεταξύ της διάταξης επαναφόρτισης και του REESS έλξης, καθώς και οποιαδήποτε άλλα χαρακτηριστικά με μη αμελητέα επίδραση στην εκπομπή μάζας CO2 και στην κατανάλωση ηλεκτρικής ενέργειας σε συνθήκες WLTP· κατόπιν αιτήματος του κατασκευαστή και με την έγκριση της αρχής έγκρισης, οι μετατροπείς ηλεκτρικής ενέργειας μεταξύ της διάταξης επαναφόρτισης και του REESS έλξης με χαμηλότερες απώλειες επαναφόρτισης μπορούν να συμπεριληφθούν στην οικογένεια·
 δ)
 η διαφορά μεταξύ του αριθμού κύκλων εξάντλησης φόρτισης από την έναρξη της δοκιμής έως και τον μεταβατικό κύκλο δεν πρέπει να είναι μεγαλύτερη


text:
της μονάδας.
 6.3.2.3.
 Οικογένεια παρεμβολής για PEV
 Στην ίδια οικογένεια παρεμβολής μπορούν να ανήκουν μόνο PEV τα οποία είναι πανομοιότυπα ως προς τα ακόλουθα χαρακτηριστικά ηλεκτρικού συστήματος ισχύος/μετάδοσης:
 α)
 τύπος και αριθμός ηλεκτροκινητήρων: τύπος κατασκευής (ασύγχρονος/συγχρονικός κ.λπ.), τύπος ψυκτικού μέσου (αέρας, υγρό) και κάθε άλλο χαρακτηριστικό με μη αμελητέα επίδραση στην κατανάλωση ηλεκτρικής ενέργειας και στην αυτονομία υπό συνθήκες WLTP·
 β)
 τύπος REESS έλξης [τύπος κυψέλης, χωρητικότητα, ονομαστική τάση, ονομαστική ισχύς, τύπος ψυκτικού (αέρας, υγρό)]·
 γ)
 τύπος μετάδοσης (π.χ. χειροκίνητη, αυτόματη, CVT) και μοντέλο μετάδοσης (π.χ. μέγιστη ροπή, αριθμός σχέσεων μετάδοσης, αριθμός συμπλεκτών κ.λπ.)·
 δ)
 αριθμός κινητήριων αξόνων·
 ε)
 τύπος μετατροπέα ηλεκτρικής ενέργειας μεταξύ ηλεκτροκινητήρα και REESS έλξης, μεταξύ REESS έλξης και μονάδας τροφοδοσίας χαμηλής τάσης και μεταξύ της διάταξης επαναφόρτισης και του REESS έλξης, καθώς και οποιαδήποτε άλλα χαρακτηριστικά με μη αμελητέα επίδραση στην κατανάλωση ηλεκτρικής ενέργειας και στην αυτονομία σε συνθήκες WLTP· κατόπιν αιτήματος του κατασκευαστή και με την έγκριση της αρχής έγκρισης, οι μετατροπείς ηλεκτρικής ενέργειας μεταξύ της διάταξης επαναφόρτισης και του REESS έλξης με χαμηλότερες απώλειες επαναφόρτισης μπορούν να συμπεριληφθούν στην οικογένεια·
 στ)
 στρατηγική λειτουργίας όλων των κατασκευαστικών στοιχείων του συστήματος μετάδοσης ισχύος τα οποία επηρεάζουν την κατανάλωση ηλεκτρικής ενέργειας·
 ζ)
 λόγοι n/v (ταχύτητα περιστροφής του κινητήρα προς την ταχύτητα του οχήματος). Η παρούσα απαίτηση θεωρείται ότι πληρούται εάν, για όλους τους σχετικούς λόγους μετάδοσης, η διαφορά σε σχέση με τους λόγους n/v του ευρύτερα χρησιμοποιούμενου τύπου και μοντέλου μετάδοσης δεν υπερβαίνει το 8 %.
 6.3.2.4.
 Οικογένεια παρεμβολής για OVC-FCHV και NOVC-FCHV
 Στην ίδια οικογένεια παρεμβολής μπορούν να ανήκουν μόνο OVC-FCHV και NOVC-FCHV τα οποία είναι πανομοιότυπα ως προς τα ακόλουθα χαρακτηριστικά ηλεκτρικού συστήματος ισχύος/μετάδοσης:
 α)
 τύπος και αριθμός ηλεκτροκινητήρων: τύπος κατασκευής (ασύγχρονος/συγχρονικός κ.λπ.), τύπος ψυκτικού μέσου (αέρας, υγρό) και κάθε άλλο χαρακτηριστικό με μη αμελητέα επίδραση στην κατανάλωση καυσίμου (ή εξοικονόμηση καυσίμου) και στην κατανάλωση ηλεκτρικής ενέργειας υπό συνθήκες WLTP·
 β)
 τύπος κυψέλης καυσίμου [μοντέλο, ονομαστική τάση, τύπος ψυκτικού μέσου (αέρας, υγρό)], καθώς και άλλα υποσυστήματα ή χαρακτηριστικά κυψελών καυσίμου που έχουν μη αμελητέα επίδραση στην κατανάλωση καυσίμου (ή την εξοικονόμηση καυσίμου) υπό συνθήκες WLTP·
 γ)
 τύπος REESS έλξης [τύπος κυψέλης, χωρητικότητα, ονομαστική τάση, ονομαστική ισχύς, τύπος ψυκτικού (αέρας, υγρό)]·
 δ)
 τύπος μετάδοσης (π.χ. χειροκίνητη, αυτόματη, CVT) και μοντέλο μετάδοσης (π.χ. μέγιστη ροπή, αριθμός σχέσεων μετάδοσης, αριθμός συμπλεκτών κ.λπ.)·
 ε)
 αριθμός κινητήριων αξόνων·
 στ)
 τύπος μετατροπέα ηλεκτρικής ενέργειας μεταξύ ηλεκτροκινητήρα και REESS έλξης, μεταξύ REESS έλξης και μονάδας τροφοδοσίας χαμηλής τάσης και μεταξύ της διάταξης επαναφόρτισης και του REESS έλξης, καθώς και οποιαδήποτε άλλα χαρακτηριστικά με μη αμελητέα επίδραση στην κατανάλωση καυσίμου (ή την αποδοτικότητα καυσίμου) και στην κατανάλωση ηλεκτρικής ενέργειας υπό συνθήκες WLTP· κατόπιν αιτήματος του κατασκευαστή και με την έγκριση της αρχής έγκρισης, οι μετατροπείς ηλεκτρικής ενέργειας μεταξύ της διάταξης επαναφόρτισης και του REESS έλξης με χαμηλότερες απώλειες επαναφόρτισης μπορούν να συμπεριληφθούν στην οικογένεια·
 ζ)
 στρατηγική λειτουργίας όλων των κατασκευαστικών στοιχείων του συστήματος μετάδοσης ισχύος τα οποία επηρεάζουν την κατανάλωση καυσίμου (ή την αποδοτικότητα καυσίμου) και την κατανάλωση ηλεκτρικής ενέργειας·
 η)
 λόγοι n/v. Η παρούσα απαίτηση θεωρείται ότι πληρούται εάν, για όλους τους


text:
σχετικούς λόγους μετάδοσης, η διαφορά σε σχέση με τους λόγους n/v του ευρύτερα χρησιμοποιούμενου τύπου και μοντέλου μετάδοσης δεν υπερβαίνει το 8 %.
 6.3.3.
 Οικογένεια αντίστασης κατά την πορεία επί οδού
 Στην ίδια οικογένεια αντίστασης κατά την πορεία επί οδού μπορούν να ανήκουν μόνο οχήματα τα οποία είναι πανομοιότυπα ως προς τα ακόλουθα χαρακτηριστικά:
 α)
 τύπος μετάδοσης (π.χ. χειροκίνητη, αυτόματη, CVT) και μοντέλο μετάδοσης (π.χ. μέγιστη ροπή, αριθμός σχέσεων μετάδοσης, αριθμός συμπλεκτών κ.λπ.). Μια μετάδοση με χαμηλότερες απώλειες ισχύος μπορεί να συμπεριληφθεί στην οικογένεια, εφόσον αυτό ζητηθεί από τον κατασκευαστή και εγκριθεί από την αρμόδια αρχή·
 β)
 λόγοι n/v (ταχύτητα περιστροφής του κινητήρα προς την ταχύτητα του οχήματος). Η παρούσα απαίτηση θεωρείται ότι πληρούται εάν, για όλους τους σχετικούς λόγους μετάδοσης, η διαφορά σε σχέση με τους λόγους μετάδοσης του ευρύτερα χρησιμοποιούμενου τύπου μετάδοσης δεν υπερβαίνει το 25 %·
 γ)
 αριθμός κινητήριων αξόνων·
 Αν σε έναν τουλάχιστον ηλεκτροκινητήρα έχει επιλεγεί σχέση μετάδοσης στη νεκρά και το όχημα δεν διαθέτει λειτουργία με ταχύτητα στη νεκρά (σημείο 4.2.1.8.5 του παραρτήματος Β4) με αποτέλεσμα ο ηλεκτροκινητήρας να μην έχει επίδραση στην αντίσταση κατά την πορεία επί οδού, εφαρμόζονται τα κριτήρια του σημείου 6.3.2.2 στοιχείο α) και του σημείου 6.3.2.3 στοιχείο α).
 Αν υπάρχει κάποια διαφορά, πέραν της μάζας του οχήματος, της αντίστασης κύλισης και της αεροδυναμικής, η οποία έχει μη αμελητέα επίδραση στην αντίσταση κατά την πορεία επί οδού, το όχημα δεν θεωρείται μέρος της οικογένειας εκτός εάν εγκριθεί από την αρμόδια αρχή.
 6.3.4.
 Οικογένεια πίνακα αντίστασης κατά την πορεία επί οδού
 Η οικογένεια πίνακα αντίστασης κατά την πορεία επί οδού δύναται να εφαρμοστεί σε οχήματα με μέγιστη τεχνικώς αποδεκτή μάζα έμφορτου οχήματος ≥ 3 000 kg.
 Οχήματα με μέγιστη τεχνικά αποδεκτή μάζα έμφορτου οχήματος ≥ 2 500 kg μπορούν να αποτελούν μέρος της οικογένειας πίνακα αντίστασης κατά την πορεία επί οδού, υπό την προϋπόθεση ότι το ύψος του σημείου R του καθίσματος του οδηγού υπερβαίνει τα 850 mm από το έδαφος.
 Ως «σημείο R» νοείται το σημείο «R» ή το «σημείο αναφοράς θέσης» όπως ορίζεται στο σημείο 2.4 του παραρτήματος 1 της ενοποιημένης απόφασης για την κατασκευή οχημάτων (R.E.3.).
 Στην ίδια οικογένεια πίνακα αντίστασης κατά την πορεία επί οδού μπορούν να ανήκουν μόνο οχήματα τα οποία είναι πανομοιότυπα ως προς τα ακόλουθα χαρακτηριστικά:
 α)
 τύπος μετάδοσης (π.χ. χειροκίνητη, αυτόματη, CVT)·
 β)
 αριθμός κινητήριων αξόνων.
 6.3.5.
 Οικογένεια συστημάτων περιοδικής αναγέννησης (Ki)
 Στην ίδια οικογένεια συστημάτων περιοδικής αναγέννησης μπορούν να ανήκουν μόνο οχήματα τα οποία είναι πανομοιότυπα ως προς τα ακόλουθα χαρακτηριστικά:
 α)
 τύπος κινητήρα εσωτερικής καύσης: τύπος καυσίμου, διεργασία καύσης·
 β)
 σύστημα περιοδικής αναγέννησης (π.χ. καταλύτης, παγίδα σωματιδίων)·
 i)
 κατασκευή (δηλ. τύπος περιβλήματος, τύπος ευγενούς μετάλλου, τύπος υποστρώματος, πυκνότητα κυψέλης)·
 ii)
 τύπος και αρχή λειτουργίας·
 iii)
 όγκος ± 10 %·
 iv)
 θέση (θερμοκρασία ± 100 °C στη δεύτερη υψηλότερη ταχύτητα αναφοράς)·
 γ)
 η μάζα δοκιμής κάθε οχήματος της οικογένειας είναι μικρότερη ή ίση με τη μάζα δοκιμής του οχήματος που χρησιμοποιήθηκε για τη δοκιμή επίδειξης Ki συν 250 kg.
 6.3.6.
 Οχήματα που τροφοδοτούνται με αέριο (GFV)
 6.3.6.1.
 Τα GFV μπορούν να ομαδοποιηθούν σε


text:
μια οικογένεια τύπων οχημάτων που κινούνται με υγραέριο ή φυσικό αέριο/βιομεθάνιο και στη συνέχεια ταυτοποιούνται από μητρικό όχημα. Για οχήματα που μπορούν επίσης να τροφοδοτούνται με υγρά καύσιμα, η εν λόγω ομαδοποίηση ισχύει μόνο όταν το όχημα λειτουργεί με αέριο καύσιμο.
 6.3.6.2.
 «μητρικό όχημα GFV»: όχημα που επιλέγεται προκειμένου να χρησιμοποιηθεί ως το όχημα επί του οποίου θα αποδειχθεί η ικανότητα αυτοπροσαρμογής του συστήματος τροφοδοσίας και το οποίο αποτελεί σημείο αναφοράς για τα μέλη της ίδιας οικογένειας GFV. Είναι δυνατόν να υφίστανται περισσότερα του ενός μητρικά οχήματα στην ίδια οικογένεια οχημάτων GFV.
 6.3.6.3.
 Μέλος της οικογένειας GFV
 6.3.6.3.1.
 Μόνο οχήματα που διαθέτουν τα ακόλουθα βασικά χαρακτηριστικά με το ή τα μητρικά τους GFV μπορούν να ομαδοποιηθούν σε οικογένεια GFV:
 α)
 παράγονται από τον ίδιο κατασκευαστή·
 β)
 υπόκεινται στα ίδια όρια εκπομπών·
 γ)
 εάν το σύστημα τροφοδοσίας αερίου διαθέτει κεντρικό μετρητή για το σύνολο του κινητήρα, διαθέτει πιστοποιημένη ισχύ εξόδου που ισοδυναμεί με 0,7 έως 1,15 φορές την ισχύ του μητρικού οχήματος GFV·
 δ)
 εάν το σύστημα τροφοδοσίας αερίου διαθέτει χωριστό μετρητή για κάθε κύλινδρο, διαθέτει πιστοποιημένη ισχύ εξόδου ανά κύλινδρο που ισοδυναμεί με 0,7 έως 1,15 φορές την ισχύ του μητρικού οχήματος GFV·
 ε)
 εάν διαθέτει καταλυτικό μετατροπέα, πρόκειται για τον ίδιο τύπο, δηλ. τριοδικός, οξείδωσης, δέσμευσης οξειδίων του αζώτου (NOx)·
 στ)
 διαθέτει σύστημα τροφοδοσίας αερίου (συμπεριλαμβανομένου του ρυθμιστή πίεσης) από τον ίδιο κατασκευαστή ανάλογων συστημάτων και το εν λόγω σύστημα είναι του ιδίου τύπου: εισαγωγής, ψεκασμού ατμού (ενός σημείου, πολλαπλών σημείων), ψεκασμού υγρού (ενός σημείου, πολλαπλών σημείων)·
 ζ)
 αυτό το σύστημα τροφοδοσίας αερίου ελέγχεται από μονάδα ηλεκτρονικού ελέγχου (ECU) του ίδιου τύπου και των ίδιων τεχνικών προδιαγραφών, η οποία λειτουργεί βάσει των ίδιων λογισμικών αρχών και της ίδιας στρατηγικής ελέγχου. Το όχημα μπορεί να διαθέτει και δεύτερη μονάδα ηλεκτρονικού έλεγχου σε αντιπαραβολή προς το μητρικό όχημα GFV, υπό την προϋπόθεση ότι αυτή χρησιμοποιείται μόνο για τον έλεγχο των ψεκαστήρων και των επιπλέον βαλβίδων διακοπής, καθώς και για τη λήψη δεδομένων από συμπληρωματικούς αισθητήρες.
 6.3.6.3.2.
 Όσον αφορά τις απαιτήσεις που ορίζονται στο σημείο 6.3.6.3.1 στοιχεία γ) και δ):
 στην περίπτωση που κατά την επίδειξη αποδειχθεί ότι δύο οχήματα που κινούνται με αέριο μπορούν να θεωρηθούν μέλη της ίδιας οικογένειας με εξαίρεση την πιστοποιημένη ισχύ εξόδου τους, αντιστοίχως P1 και P2 (P1 < P2), και τα δύο αυτά οχήματα υποβάλλονται σε δοκιμή ως εάν επρόκειτο για μητρικά οχήματα, η σχέση οικογένειας θα θεωρηθεί έγκυρη για οποιοδήποτε όχημα με πιστοποιημένη ισχύ εξόδου από 0,7 φορές την P1 έως 1,15 φορές την P2.
 6.3.7.
 Πρόσθετες απαιτήσεις για οχήματα που κινούνται με υγραέριο ή φυσικό αέριο/βιομεθάνιο
 6.3.7.1.
 Οι πρόσθετες απαιτήσεις για τα οχήματα που κινούνται με υγραέριο ή φυσικό αέριο/βιομεθάνιο παρέχονται στο παράρτημα Β6.
 6.3.7.2.
 Για τη δοκιμή τύπου 1 που ορίζεται στο μέρος Β των παραρτημάτων, τα οχήματα που κινούνται με ένα καύσιμο ελέγχονται στη δοκιμή τύπου 1 για διακυμάνσεις στη σύνθεση του υγραερίου ή του φυσικού αερίου/βιομεθανίου, όπως ορίζεται στο παράρτημα Β6 για τις εκπομπές ρύπων, με το καύσιμο που χρησιμοποιείται για τη μέτρηση της καθαρής ισχύος σύμφωνα με τον κανονισμό αριθ.


text:
85 του ΟΗΕ.
 6.3.7.3.
 Τα οχήματα αερίου δύο καυσίμων δοκιμάζονται με βενζίνη και είτε με υγραέριο είτε με φυσικό αέριο/βιομεθάνιο. Οι δοκιμές για υγραέριο ή φυσικό αέριο/βιομεθάνιο εκτελούνται για διακυμάνσεις στη σύνθεση του υγραερίου ή του φυσικού αερίου/βιομεθανίου, όπως ορίζεται στο παράρτημα Β6 για τις εκπομπές ρύπων, με το καύσιμο που χρησιμοποιείται για τη μέτρηση της καθαρής ισχύος σύμφωνα με τον κανονισμό αριθ. 85 του ΟΗΕ.
 6.3.7.4.
 Το παρόν σημείο ισχύει μόνο για το επίπεδο 1Α.
 Παρά την απαίτηση του σημείου 6.3.7.2, τα οχήματα αερίου ενός καυσίμου θα θεωρούνται για τη δοκιμή τύπου 1 ως οχήματα που μπορούν να κινούνται μόνο με αέριο καύσιμο.
 6.3.8.
 Συμπληρωματικές απαιτήσεις για τα οχήματα ευέλικτου καυσίμου
 6.3.8.1.
 Για τα οχήματα ευέλικτου καυσίμου, η μετάβαση από το ένα καύσιμο αναφοράς στο άλλο μεταξύ των δοκιμών γίνεται χωρίς χειροκίνητη προσαρμογή των ρυθμίσεων του κινητήρα.
 6.3.9.
 OBFCM
 Για το επίπεδο 1Α μόνο
 Η διάταξη OBFCM προσδιορίζει τις παραμέτρους και αποθηκεύει τις τιμές διάρκειας ζωής επί του οχήματος σύμφωνα με το παράρτημα 5.
 6.3.10.
 Όρια για τις αέριες εκπομπές και τη μάζα και τον αριθμό σωματιδίων (εφόσον απαιτείται μέτρηση PN)
 Οι μάζες των εκπομπών αερίων και η μάζα και ο αριθμός των σωματιδίων (εφόσον απαιτείται μέτρηση PN) που προκύπτουν είναι μικρότερες από τις οριακές τιμές που παρουσιάζονται στον πίνακα 1Α (για το επίπεδο 1Α) ή στον πίνακα 1Β (για το επίπεδο 1Β).
 Πίνακας 1Α
 Ο παρών πίνακας ισχύει μόνο για το επίπεδο 1Α.
 Όρια εκπομπών για τη δοκιμή τύπου 1
 Μάζα αναφοράς
 (RM) (kg)
 Οριακές τιμές
 Μάζα μονοξειδίου του άνθρακα (CO)
 Μάζα συνολικών υδρογονανθράκων
 (THC)
 Μάζα υδρογονανθράκων εκτός μεθανίου
 (NMHC)
 Μάζα οξειδίων του αζώτου
 (NOx)
 Συνδυασμένη μάζα υδρογονανθράκων και οξειδίων του αζώτου
 (THC + NOx)
 Μάζα σωματιδιακού υλικού
 (PM)
 Αριθμός σωματιδίων
 (PN)
 L1
 (mg/km)
 L2
 (mg/km)
 L3
 (mg/km)
 L4
 (mg/km)
 L2 + L4
 (mg/km)
 L5
 (mg/km)
 L6
 (#/km)
 Κατηγορία
 Κλάση
 PI
 CI
 PI
 CI
 PI
 CI
 PI
 CI
 PI
 CI
 PI (8)
 CI
 PI
 (8)
 ,
 CI
 M
 —
 Όλα
 1 000
 500
 100
 —
 68
 —
 60
 80
 —
 170
 4,5
 4,5
 6,0 × 1011
 6,0 × 1011
 N1
 I
 RM ≤ 1 305
 1 000
 500
 100
 —
 68
 —
 60
 80
 —
 170
 4,5
 4,5
 6,0 × 1011
 6,0 × 1011
 II
 1 305 < RM ≤ 1 760
 1 810
 630
 130
 —
 90
 —
 75
 105
 —
 195
 4,5
 4,5
 6,0 × 1011
 6,0 × 1011
 III
 1 760 < RM
 2 270
 740
 160
 —
 108
 —
 82
 125
 —
 215
 4,5
 4,5
 6,0 × 1011
 6,0 × 1011
 N2
 —
 Όλα
 2 270
 740
 160
 —
 108
 —
 82
 125
 —
 215
 4,5
 4,5
 6,0 × 1011
 6,0 × 1011
 PI
 Επιβαλλόμενη ανάφλεξη
 CI
 Ανάφλεξη με συμπίεση
 Πίνακας 1B
 Ο παρών πίνακας ισχύει μόνο για το επίπεδο 1Β.
 Όρια εκπομπών για τη δοκιμή τύπου 1
 Τεχνικά αποδεκτή μέγιστη μάζα έμφορτου οχήματος
 (GVW) (kg)
 Οριακές τιμές
 Μάζα μονοξειδίου του άνθρακα (CO)
 Μάζα υδρογονανθράκων εκτός μεθανίου
 (NMHC)
 Μάζα οξειδίων του αζώτου
 (NOx)
 Μάζα σωματιδιακού υλικού
 (PM)
 L1
 (mg/km)
 L3
 (mg/km)
 L4
 (mg/km)
 L5


text:
(mg/km)
 Κατηγορία
 Κλάση
 G, O
 D
 G,O
 D
 G
 D
 O
 G*
 (9)
 , O
 D
 M
 —
 Όλα
 1 150
 630
 100
 24
 50
 150
 150
 5
 5
 N1, N2
 —* (10)
 GVW ≤ 1 700
 1 150
 630
 100
 24
 50
 150
 150
 5
 5
 —
 1 700 < GVW ≤ 3 500
 2 550
 630
 150
 24
 70
 240
 240
 7
 7
 —* (11)
 Όλα
 4 020
 —
 100
 —
 50
 —
 150
 5
 —
 G
 Βενζίνη, υγραέριο
 D
 Ντίζελ
 O
 Άλλο καύσιμο
 6.3.11.
 Για το επίπεδο 1Α μόνο
 Οικογένεια συντελεστών διόρθωσης KCO2 για OVC-HEV και NOVC-HEV
 Επιτρέπεται η συγχώνευση δύο ή περισσότερων οικογενειών παρεμβολής στην ίδια οικογένεια συντελεστών διόρθωσης KCO2 στην οποία προσδιορίζεται KCO2 με όχημα H μίας από τις συμπεριλαμβανόμενες οικογένειες παρεμβολής. Η οικογένεια παρεμβολής που χρησιμοποιείται για την επιλογή οχήματος H συμφωνείται από την αρμόδια αρχή.
 Κατόπιν αιτήματος της αρμόδιας αρχής, ο κατασκευαστής παρέχει αποδεικτικά στοιχεία σχετικά με την αιτιολόγηση και τα τεχνικά κριτήρια για τη συγχώνευση αυτών των οικογενειών παρεμβολής, για παράδειγμα στις ακόλουθες περιπτώσεις:
 Συγχωνεύονται δύο ή περισσότερες οικογένειες παρεμβολής:
 α)
 που διαχωρίστηκαν λόγω υπέρβασης του μέγιστου εύρους παρεμβολής20 g/km CO2 (σε περίπτωση μέτρησης του οχήματος Μ: 30g/km)·
 β)
 που διαχωρίστηκαν λόγω διαφορετικών διαβαθμίσεων ισχύος κινητήρα για τον ίδιο κινητήρα εσωτερικής καύσης
 (διαφορετική ισχύς μόνο σε σχέση με το λογισμικό)·
 γ)
 που διαχωρίστηκαν επειδή οι αναλογίες n/v είναι, για λίγο, εκτός της ανοχής του 8 %·
 δ)
 που διαχωρίστηκαν, αλλά εξακολουθούν να πληρούν όλα τα κριτήρια οικογένειας μιας μοναδικής οικογένειας IP·
 ε)
 που διαχωρίστηκαν επειδή υπάρχει διαφορετικός αριθμός κινητήριων αξόνων.
 Η ύπαρξη διαφορετικών μετατροπέων ηλεκτρικής ενέργειας μεταξύ της διάταξης επαναφόρτισης και του REESS έλξης δεν θεωρείται κριτήριο στο πλαίσιο της οικογένειας συντελεστών διόρθωσης.
 6.4. [Δεσμευμένο]
 6.5. [Δεσμευμένο]
 6.6. Δοκιμή τύπου 4 (προσδιορισμός των εξατμιστικών εκπομπών)
 6.6.1.
 Η δοκιμή τύπου 4 διενεργείται σε όλα τα οχήματα με δεξαμενή βενζίνης σύμφωνα με τις απαιτήσεις των σημείων 6.6.2έως 6.6.4 και του παραρτήματος Γ3.
 Για το επίπεδο 1Α
 εξαιρούνται τα οχήματα αερίου ενός καυσίμου.
 6.6.2.
 Όταν υποβάλλονται σε δοκιμή σύμφωνα με το παράρτημα Γ3 του παρόντος κανονισμού, οι εξατμιστικές εκπομπές είναι μικρότερες από εκείνες που καθορίζονται στον πίνακα 2.
 Πίνακας 2
 Όρια εκπομπών για δοκιμή εξατμιστικών εκπομπών
 Μάζα των εξατμιστικών εκπομπών (g/δοκιμή)
 2,0
 6.6.3.
 Οικογένεια εξατμιστικών εκπομπών
 6.6.3.1.
 Μόνο οχήματα που είναι πανομοιότυπα όσον αφορά τα χαρακτηριστικά που απαριθμούνται στα στοιχεία α), δ) και ε), τεχνικώς ισοδύναμα όσον αφορά τα χαρακτηριστικά που απαριθμούνται στα στοιχεία β) και γ) και παρόμοια ή, ανάλογα με την περίπτωση, εμπίπτουν στην καθορισμένη ανοχή όσον αφορά τα χαρακτηριστικά που απαριθμούνται στα στοιχεία ε) και στ) μπορούν να αποτελούν μέρος της ίδιας οικογένειας εξατμιστικών εκπομπών:
 α)
 υλικό και κατασκευή συστήματος δεξαμενής καυσίμου·
 β)
 υλικό εύκαμπτου σωλήνα·
 γ)
 υλικό αγωγού καυσίμου και τεχνική σύνδεσης·
 δ)
 σύστημα στεγανοποιημένης ή μη στεγανοποιημένης δεξαμενής·
 ε)
 ρύθμιση της ανακουφιστικής βαλβίδας της δεξαμενής καυσίμου (εισαγωγή και εκτόνωση αέρα)·
 στ)
 χωρητικότητα εργασίας του βουτανίου κανίστρου ενεργού άνθρακα (BWC300) εντός εύρους 10 % της υψηλότερης τιμής (για κάνιστρα ενεργού άνθρακα με τον ίδιο τύπο ξυλάνθρακα, ο όγκος του ξυλάνθρακα εμπίπτει


text:
στο 10 % του όγκου για το οποίο προσδιορίστηκε η BWC300)·
 ζ)
 σύστημα ελέγχου εξαέρωσης (για παράδειγμα, τύπος βαλβίδας, στρατηγική ελέγχου εξαέρωσης).
 Ο κατασκευαστής αποδεικνύει την τεχνική ισοδυναμία των στοιχείων β) και γ) στην αρμόδια αρχή.
 6.6.3.2.
 Το όχημα θεωρείται ότι παράγει εξατμιστικές εκπομπές της δυσμενέστερης περίπτωσης και χρησιμοποιείται για δοκιμές εφόσον διαθέτει τον μεγαλύτερο λόγο χωρητικότητας δεξαμενής καυσίμου προς BWC300 στην οικογένεια. Η επιλογή οχημάτων συμφωνείται εκ των προτέρων με την αρμόδια αρχή.
 6.6.3.3.
 Η χρήση τυχόν καινοτόμου συστήματος βαθμονόμησης, διαμόρφωσης, ή υλικού που σχετίζεται με το σύστημα εξατμιστικών εκπομπών συνεπάγεται την ταξινόμηση του μοντέλου οχήματος σε διαφορετική οικογένεια.
 6.6.4.
 Η αρμόδια αρχή δεν χορηγεί έγκριση τύπου σε περίπτωση που οι παρεχόμενες πληροφορίες δεν επαρκούν για να καταδειχθεί ο αποτελεσματικός περιορισμός των εξατμιστικών εκπομπών κατά την κανονική χρήση του οχήματος.
 6.7. Δοκιμή τύπου 5 (Περιγραφή της δοκιμής αντοχής για την εξακρίβωση της ανθεκτικότητας των διατάξεων ελέγχου της ρύπανσης)
 6.7.1.
 Η δοκιμή αυτή διενεργείται σε όλα τα οχήματα που αναφέρονται στο σημείο 1, στα οποία εφαρμόζεται η δοκιμή που καθορίζεται στο σημείο 6.3. Η δοκιμή αντιπροσωπεύει δοκιμή εργαστηριακής γήρανσης έως την ωφέλιμη ζωή στόχο, η οποία προκαλείται σύμφωνα με το πρόγραμμα που περιγράφεται στο παράρτημα Γ4 του παρόντος κανονισμού σε στίβο δοκιμών, στο οδικό δίκτυο ή επί δυναμομετρικής εξέδρας.
 Για το επίπεδο 1Α
 Η ωφέλιμη ζωή στόχος είναι 160 000 km.
 Για το επίπεδο 1Β
 Η ωφέλιμη ζωή στόχος είναι 80 000 km. Για τα οχήματα με εκτόπισμα κινητήρα μικρότερο ή ίσο των 0,660 λίτρων, μήκος οχήματος μικρότερο ή ίσο των 3,40 m, πλάτος οχήματος μικρότερο ή ίσο των 1,48 m, ύψος οχήματος μικρότερο ή ίσο των 2,00 m, καθίσματα έως 3 εκτός του καθίσματος του οδηγού και ωφέλιμο φορτίο μικρότερο ή ίσο των 350 kg, η ωφέλιμη ζωή στόχος είναι 60 000 km.
 6.7.1.1.
 Τα οχήματα που μπορούν να κινούνται με βενζίνη ή με υγραέριο ή με φυσικό αέριο ελέγχονται στο πλαίσιο της δοκιμής τύπου 5 μόνο για τη βενζίνη. Στην περίπτωση αυτή, ο συντελεστής φθοράς που προκύπτει από τη χρήση αμόλυβδης βενζίνης θα λαμβάνεται υπόψη και για το υγραέριο ή το φυσικό αέριο.
 6.7.1.2.
 Ειδικές απαιτήσεις για υβριδικά οχήματα προβλέπονται στο προσάρτημα 4 του παραρτήματος Γ4.
 6.7.2.
 Κατά παρέκκλιση από την απαίτηση του σημείου 6.7.1, ο κατασκευαστής μπορεί να επιλέξει τη χρήση των συντελεστών φθοράς του πίνακα 3α ή 3β (κατά περίπτωση) ως εναλλακτική δυνατότητα για τη δοκιμή σύμφωνα με το σημείο 6.7.1.
 Πίνακας 3α
 Ο παρών πίνακας ισχύει μόνο για το επίπεδο 1Α
 Συντελεστές πολλαπλασιασμού φθοράς
 Κατηγορία κινητήρα
 Καθορισμένοι συντελεστές πολλαπλασιασμού φθοράς
 CO
 THC
 NMHC
 NOx
 HC + NOx
 Σωματιδιακό
 υλικό (PM)
 Σωματίδια (PN)
 Επιβαλλόμενη ανάφλεξη
 1,5
 1,3
 1,3
 1,6
 -
 1,0
 1,0
 Ανάφλεξη με συμπίεση
 Εφόσον δεν υπάρχουν καθορισμένοι συντελεστές φθοράς για οχήματα με κινητήρες ανάφλεξης με συμπίεση, οι κατασκευαστές χρησιμοποιούν τις διαδικασίες της δοκιμής ολόκληρου του οχήματος ή της εργαστηριακής δοκιμής ανθεκτικότητας μέσω γήρανσης, προκειμένου να ορίσουν συντελεστές φθοράς.
 Πίνακας 3β
 Ο παρών πίνακας ισχύει μόνο για το επίπεδο 1Β
 Προσθετικοί συντελεστές φθοράς
 Κατηγορία κινητήρα
 Καθορισμένοι προσθετικοί συντελεστές φθοράς
 CO
 NMHC
 NOx
 PM
 Βενζίνη και


text:
υγραέριο
 0,11
 0,12
 0,21
 0,00
 Ανάφλεξη με συμπίεση
 Εφόσον δεν υπάρχουν καθορισμένοι συντελεστές φθοράς για οχήματα με κινητήρες ανάφλεξης με συμπίεση, οι κατασκευαστές χρησιμοποιούν τις διαδικασίες της δοκιμής ανθεκτικότητας μέσω γήρανσης ολόκληρου του οχήματος προκειμένου να ορίσουν συντελεστές φθοράς.
 6.7.3.
 Το παρόν σημείο ισχύει μόνο για το επίπεδο 1Α
 Εφόσον το ζητήσει ο κατασκευαστής, η τεχνική υπηρεσία μπορεί να εκτελέσει τη δοκιμή τύπου 1 χρησιμοποιώντας τους συντελεστές φθοράς του ανωτέρω πίνακα, πριν να ολοκληρωθεί η δοκιμή τύπου 5. Μετά την ολοκλήρωση της δοκιμής τύπου 5, η αρχή έγκρισης τύπου μπορεί να τροποποιήσει στη συνέχεια τα αποτελέσματα της έγκρισης τύπου που καταγράφηκαν στο παράρτημα Α2 του παρόντος κανονισμού, αντικαθιστώντας τους συντελεστές φθοράς του ανωτέρω πίνακα με εκείνους που προέκυψαν από τις μετρήσεις της δοκιμής τύπου 5.
 6.7.4.
 Οι συντελεστές φθοράς καθορίζονται μέσω μίας από τις διαδικασίες που ορίζονται στο σημείο 1.1 του παραρτήματος Γ4 (κατά περίπτωση). Οι συντελεστές χρησιμοποιούνται για τη συμμόρφωση με τις απαιτήσεις των σημείων 6.3 και 8.2.
 6.7.5.
 Οικογένεια ανθεκτικότητας
 Μόνο τα οχήματα των οποίων οι παράμετροι του κινητήρα ή του συστήματος ελέγχου της ρύπανσης είναι πανομοιότυπες ή παραμένουν εντός των προβλεπόμενων ανοχών σε σχέση με το όχημα που χρησιμοποιείται για τον προσδιορισμό του συντελεστή φθοράς μπορούν να ανήκουν στην ίδια οικογένεια ανθεκτικότητας:
 α)
 Κινητήρας
 i)
 αναλογία μεταξύ του κυβισμού του κινητήρα και του όγκου κάθε καταλυτικού κατασκευαστικού στοιχείου και/ή φίλτρου (–10 έως +5 %)·
 ii)
 διαφορά κυβισμού κινητήρα εντός είτε ±15 % του κυβισμού του υπό δοκιμή οχήματος είτε ± 820 cm3, όποια τιμή είναι μικρότερη·
 iii)
 διαμόρφωση κυλίνδρων (αριθμός κυλίνδρων, σχήμα, απόσταση μεταξύ των διαμέτρων και άλλες διαμορφώσεις)·
 iv)
 αριθμός βαλβίδων, έλεγχος βαλβίδων και μέθοδος κίνησης με εκκεντροφόρο·
 v)
 τύπος καυσίμου και σύστημα καυσίμου·
 vi)
 διαδικασία καύσης.
 β)
 Παράμετροι του συστήματος ελέγχου της ρύπανσης:
 i)
 καταλυτικοί μετατροπείς και φίλτρα σωματιδίων:
 αριθμός και διάταξη καταλυτικών μετατροπέων, φίλτρων και στοιχείων,
 είδος καταλυτικής δράσης [οξείδωση, τριοδική κατάλυση, παγίδα NOx φτωχού μείγματος, σύστημα επιλεκτικής καταλυτικής αναγωγής (SCR), καταλύτης NOx φτωχού μείγματος ή άλλο] και χαρακτηριστικά φιλτραρίσματος·
 φορτίο ευγενών μετάλλων (ίδιο ή μεγαλύτερο),
 είδος και αναλογία ευγενών μετάλλων (±15 %)·
 υπόστρωμα (δομή και υλικό),
 πυκνότητα κυψέλης.
 ii)
 Έγχυση αέρα:
 με ή χωρίς
 τύπος (παλμικός αερισμός, αεραντλίες, άλλος/-οι)
 iii)
 EGR:
 με ή χωρίς
 τύπος (ψυχόμενος ή μη ψυχόμενος, ενεργητικός ή παθητικός έλεγχος, υψηλή πίεση/χαμηλή πίεση/συνδυασμένη πίεση).
 iv)
 άλλες διατάξεις που επηρεάζουν την ανθεκτικότητα.
 6.8. Ενσωματωμένο σύστημα διάγνωσης (OBD) — Δοκιμή
 Η εν λόγω δοκιμή διενεργείται στους τύπους οχημάτων που υποδεικνύονται στον πίνακα Α. Ακολουθείται η διαδικασία δοκιμής που περιγράφεται στο σημείο 3 του παραρτήματος Γ5 του παρόντος κανονισμού.
 6.8.1.
 Οικογένεια OBD
 6.8.1.1.
 Παράμετροι που ορίζουν την οικογένεια OBD
 Ως οικογένεια OBD νοείται μια καθορισμένη από τον κατασκευαστή ομάδα οχημάτων τα οποία, λόγω του σχεδιασμού τους, αναμένεται να έχουν παρόμοια χαρακτηριστικά από πλευράς εκπομπών καυσαερίων και συστήματος OBD. Κάθε κινητήρας της οικογένειας αυτής πληροί τις απαιτήσεις του παρόντος κανονισμού.
 Η οικογένεια OBD μπορεί να οριστεί από βασικές παραμέτρους σχεδιασμού που είναι κοινές σε όλα τα οχήματα της ίδιας οικογένειας. Σε ορισμένες περιπτώσεις ενδέχεται να υπάρχει αλληλεπίδραση παραμέτρων. Οι επιδράσεις αυτές λαμβάνονται επίσης υπόψη,


text:
ώστε να διασφαλίζεται ότι σε μια οικογένεια OBD περιλαμβάνονται μόνον οχήματα με παρόμοια χαρακτηριστικά εκπομπών καυσαερίων.
 6.8.1.2.
 Για τον σκοπό αυτόν, τα οχήματα των οποίων οι παράμετροι που περιγράφονται κατωτέρω είναι πανομοιότυπες θεωρείται ότι ανήκουν στην ίδια οικογένεια OBD.
 Κινητήρας:
 α)
 διαδικασία καύσης (δηλ. επιβαλλόμενη ανάφλεξη/ανάφλεξη με συμπίεση, δίχρονος/τετράχρονος/περιστροφικός κύκλος)·
 β)
 μέθοδος τροφοδοσίας καυσίμου (δηλ. έγχυση καυσίμου ενός ή πολλαπλών σημείων)· και
 γ)
 τύπος καυσίμου (π.χ. βενζίνη, ντίζελ ευέλικτο καύσιμο βενζίνη/αιθανόλη, ευέλικτο καύσιμο ντίζελ/ βιοντίζελ, φυσικό αέριο/βιομεθάνιο, υγραέριο, δύο καύσιμα: βενζίνη/φυσικό αέριο/βιομεθάνιο, δύο καύσιμα: βενζίνη/υγραέριο).
 Σύστημα ελέγχου εκπομπών:
 α)
 τύπος καταλυτικού μετατροπέα (δηλ. οξείδωσης, τριοδικός, θερμαινόμενος καταλύτης, SCR, άλλο)·
 β)
 τύπος παγίδας σωματιδίων·
 γ)
 εισαγωγή δευτερεύουσας έγχυσης αέρα (δηλ. με ή χωρίς)· και
 δ)
 ανακυκλοφορία αερίων (δηλ. με ή χωρίς)·
 Μέρη και λειτουργία του συστήματος OBD:
 οι μέθοδοι για την παρακολούθηση της λειτουργίας του OBD, τον εντοπισμό δυσλειτουργίας και την ένδειξη της δυσλειτουργίας στον οδηγό του οχήματος.
 6.8.2.
 Κατώτατα όρια OBD
 Τα κατώτατα όρια OBD που αναφέρονται στο παράρτημα Γ5 καθορίζονται στον πίνακα 4Α και στον πίνακα 4Β.
 Πίνακας 4Α
 Ο παρών πίνακας ισχύει μόνο για το επίπεδο 1Α.
 Κατώτατα όρια OBD
 Μάζα αναφοράς
 (RM)
 (kg)
 Μάζα μονοξειδίου του άνθρακα
 Μάζα υδρογονανθράκων εκτός μεθανίου
 Μάζα οξειδίων του αζώτου
 Μάζα σωματιδιακού υλικού (12)
 (CO)
 (mg/km)
 (NMHC)
 (mg/km)
 (NOx)
 (mg/km)
 (PM)
 (mg/km)
 Κατηγορία
 Κλάση
 PI
 CI
 PI
 CI
 PI
 CI
 CI
 PI
 M
 —
 Όλα
 1 900
 1 750
 170
 290
 90
 140
 12
 12
 N1
 I
 RM ≤ 1 305
 1 900
 1 750
 170
 290
 90
 140
 12
 12
 II
 1 305 < RM ≤ 1 760
 3 400
 2 200
 225
 320
 110
 180
 12
 12
 III
 1 760 < RM
 4 300
 2 500
 270
 350
 120
 220
 12
 12
 N2
 —
 Όλα
 4 300
 2 500
 270
 350
 120
 220
 12
 12
 PI
 Επιβαλλόμενη ανάφλεξη
 CI
 Ανάφλεξη με συμπίεση
 Πίνακας 4B
 Ο παρών πίνακας ισχύει μόνο για το επίπεδο 1Β
 Κατώτατα όρια OBD
 Μάζα αναφοράς
 (RM)
 (kg)
 Μάζα μονοξειδίου του άνθρακα
 Μάζα υδρογονανθράκων εκτός μεθανίου
 Μάζα οξειδίων του αζώτου
 Μάζα σωματιδιακού υλικού1
 (CO)
 (mg/km)
 (NMHC)
 (mg/km)
 (NOx)
 (mg/km)
 (PM)
 (mg/km)
 Κατηγορία
 Κλάση
 G
 D
 G
 D
 G
 D
 G
 D
 M
 —
 Όλα
 4 060
 —
 320
 —
 300
 —
 —
 —
 N1, N2
 —* (13)
 GVW ≤ 1 700
 4 060
 —
 320
 —
 300
 —
 —
 —
 —
 1 700 < GVW ≤ 3 500
 8 960
 —
 460
 —
 410
 —
 —
 —
 —* (14)
 Όλα
 14 120
 —
 320
 —
 300
 —
 —
 —
 G
 Βενζίνη, υγραέριο
 D
 Ντίζελ
 6.9. Οχήματα που χρησιμοποιούν αντιδραστήριο για το σύστημα μετεπεξεργασίας καυσαερίων
 6.9.1.
 Τα οχήματα που χρησιμοποιούν αντιδραστήριο για το σύστημα μετεπεξεργασίας καυσαερίων πληρούν τις απαιτήσεις που καθορίζονται στο προσάρτημα 6 του παρόντος κανονισμού.
 6.9.2.
 Ορισμός οικογένειας συστήματος μετεπεξεργασίας καυσαερίων με αντιδραστήριο (ER)
 Στην ίδια οικογένεια ER μπορούν να ανήκουν μόνο οχήματα τα οποία είναι πανομοιότυπα ως προς τα ακόλουθα χαρακτηριστικά:
 (a)
 Εγχυτήρας αντιδραστηρίου (αρχή, κατασκευή)
 (b)
 Θέση εγχυτήρα αντιδραστηρίου
 (c)
 Στρατηγικές ανίχνευσης (για τη στάθμη, τη δοσολογία και την ποιότητα του αντιδραστηρίου ή για τη


text:
στάθμη του αντιδραστηρίου και την παρακολούθηση των εκπομπών NOx)
 (d)
 Απεικόνιση προειδοποίησης: μηνύματα, αλληλουχίες ενδεικτικών λυχνιών και αλληλουχίες ηχητικών ενδείξεων, εφόσον υπάρχουν.
 (e)
 Επιλογή προτροπής
 (f)
 Αισθητήρας NOx (εφαρμογή της επιλογής που περιγράφεται στο σημείο 6 του προσαρτήματος 6) ή αισθητήρας ποιότητας αντιδραστηρίου (εφαρμογή της επιλογής που περιγράφεται στα σημεία 4 και 5 του προσαρτήματος 6)
 Ο κατασκευαστής και η αρχή έγκρισης συμφωνούν ως προς το αντιπροσωπευτικό μοντέλο οχήματος για την οικογένεια ER.
 7. Τροποποίηση και επέκταση της έγκρισης τύπου
 7.1.
 Κάθε τροποποίηση του τύπου οχήματος κοινοποιείται στην αρχή έγκρισης τύπου που έχει εγκρίνει τον τύπο οχήματος. Η αρχή έγκρισης τύπου δύναται είτε:
 7.1.1.
 να θεωρήσει ότι οι τροποποιήσεις που πραγματοποιήθηκαν περιλαμβάνονται στις οικογένειες που καλύπτονται από την έγκριση ή είναι απίθανο να έχουν σημαντικές δυσμενείς επιπτώσεις στις τιμές του CO2 και της κατανάλωσης καυσίμου ή ηλεκτρικής ενέργειας και ότι, στην περίπτωση αυτή, η αρχική έγκριση θα ισχύει για τον τροποποιημένο τύπο οχήματος· είτε
 7.1.2.
 να απαιτήσει νέα έκθεση δοκιμής από την αρμόδια για τη διεξαγωγή των δοκιμών τεχνική υπηρεσία.
 7.2.
 Η επιβεβαίωση ή η άρνηση χορήγησης της έγκρισης, με ειδική αναφορά στις μετατροπές, κοινοποιείται, σύμφωνα με τη διαδικασία που ορίζεται στο σημείο 5.3, στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό.
 7.3.
 Η αρμόδια για την έγκριση τύπου αρχή που εκδίδει την επέκταση της έγκρισης εκχωρεί αύξοντα αριθμό για την επέκταση και ενημερώνει σχετικά τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα στο παράρτημα Α2 του παρόντος κανονισμού.
 7.4.
 Επεκτάσεις για εκπομπές αγωγού εξάτμισης (δοκιμή τύπου 1) και OBFCM
 7.4.1.
 Η έγκριση τύπου επεκτείνεται χωρίς να απαιτούνται περαιτέρω δοκιμές σε οχήματα που συμμορφώνονται με τα κριτήρια του σημείου 3.0.1 στοιχεία α) και γ).
 Επιπλέον των ανωτέρω κριτηρίων, στις περιπτώσεις κατά τις οποίες τα οχήματα υψηλών και/ή χαμηλών τιμών οικογένειας παρεμβολής τροποποιούνται, τα νέα οχήματα υψηλών και/ή χαμηλών τιμών υποβάλλονται σε δοκιμή και οι εκπομπές CO2 του υπό δοκιμή οχήματος που προκύπτουν από το βήμα 9 του πίνακα A7/1 του παραρτήματος B7 και το βήμα 8 του πίνακα A8/5 του παραρτήματος B8 είναι μικρότερες ή ίσες με τις τιμές εκπομπών CO2 που βρίσκονται σε ευθεία γραμμή σε όλες τις τιμές CO2 των αρχικών χαμηλών και υψηλών τιμών οχήματος όταν σχεδιάζονται σε σχέση με την ενέργεια κύκλου και την ενεργειακή ζήτηση κύκλου του υπό δοκιμή οχήματος.
 Οι μετρούμενες εκπομπές βάσει κριτηρίων τηρούν τα όρια που ορίζονται στο σημείο 6.3.10.
 Η ακρίβεια του OBFCM υπολογίζεται για κάθε δοκιμή τύπου 1 που εκτελείται προκειμένου να επιτευχθεί επέκταση και πληροί τα κριτήρια που ορίζονται στο σημείο 4.2 του προσαρτήματος 5.
 7.4.1.1.
 Εάν η έγκριση τύπου έχει χορηγηθεί μόνο σε σχέση με όχημα υψηλών τιμών, επεκτείνεται μόνο υπό τις ακόλουθες περιστάσεις α), β) ή γ):
 α)
 για να συμπεριληφθούν πρόσθετα οχήματα που πληρούν τα κριτήρια του σημείου 3.0.1 στοιχεία α) και γ) και έχουν ενέργεια κύκλου μικρότερη από εκείνη του οχήματος υψηλών τιμών.
 β)
 για να δημιουργηθεί οικογένεια παρεμβολής μέσω δοκιμής οχήματος χαμηλών τιμών (κατά προτίμηση με χρήση του οχήματος


text:
το οποίο υποβλήθηκε σε δοκιμή ως όχημα υψηλών τιμών για την αρχική έγκριση). Στην περίπτωση αυτή, όλα τα οχήματα που καλύπτονται από την εκτεταμένη έγκριση πληρούν τα κριτήρια του σημείου 3.0.1 στοιχεία α), β) και γ).
 γ)
 για να δημιουργηθεί οικογένεια παρεμβολής με τη μετονομασία οχήματος υψηλών τιμών σε όχημα χαμηλών τιμών και τη δοκιμή του οχήματος υψηλών τιμών (κατά προτίμηση με χρήση του οχήματος που υποβλήθηκε σε δοκιμή ως όχημα υψηλών τιμών για την αρχική έγκριση). Στην περίπτωση αυτή, όλα τα οχήματα που καλύπτονται από την εκτεταμένη έγκριση πληρούν τα κριτήρια του σημείου 3.0.1 στοιχεία α), β) και γ).
 7.4.2.
 Οχήματα με συστήματα περιοδικής αναγέννησης
 Για δοκιμές Ki που πραγματοποιούνται βάσει του προσαρτήματος 1 του παραρτήματος Β6, η έγκριση τύπου επεκτείνεται σε οχήματα τα οποία συμμορφώνονται με τα κριτήρια της παραγράφου 6.3.5.
 7.5.
 Επεκτάσεις για εξατμιστικές εκπομπές (δοκιμή τύπου 4)
 7.5.1.
 Για τις δοκιμές που εκτελούνται σύμφωνα με το παράρτημα Γ3, η έγκριση τύπου επεκτείνεται σε οχήματα που ανήκουν σε εγκεκριμένη οικογένεια εξατμιστικών εκπομπών, όπως ορίζεται στο σημείο 6.6.3.
 7.6.
 Επεκτάσεις για ανθεκτικότητα των διατάξεων ελέγχου της ρύπανσης (δοκιμή τύπου 5)
 7.6.1.
 Για τις δοκιμές που εκτελούνται σύμφωνα με το παράρτημα Γ4, οι συντελεστές φθοράς επεκτείνονται σε διαφορετικά οχήματα και τύπους οχημάτων, υπό τον όρο ότι ισχύουν και οι δύο ακόλουθες προϋποθέσεις:
 α)
 τα οχήματα ανήκουν στην ίδια οικογένεια ανθεκτικότητας, όπως ορίζεται στο σημείο 6.7.5·
 β)
 εφαρμόζεται ο δυσμενέστερος συντελεστής φθοράς ο οποίος προκύπτει από την οικογένεια ανθεκτικότητας. Εάν πρέπει να συμπεριληφθούν κατ’ επέκταση οχήματα με ενεργειακή ζήτηση κύκλου υψηλότερη από εκείνη του οχήματος για το οποίο καθορίστηκαν οι συντελεστές φθοράς, ο δυσμενέστερος συντελεστής φθοράς προσδιορίζεται στο όχημα με την υψηλότερη θερμοκρασία στην είσοδο του συστήματος ελέγχου της ρύπανσης, μετρούμενη όπως περιγράφεται στο σημείο 7.6.2.
 7.6.2.
 Η θερμοκρασία στην είσοδο της διάταξης ελέγχου της ρύπανσης είναι χαμηλότερη από τη θερμοκρασία του οχήματος που υποβάλλεται σε δοκιμή για προσδιορισμό συντελεστών φθοράς συν 50 °C. Ελέγχεται κάτω από τις ακόλουθες σταθεροποιημένες συνθήκες. Όχημα που πληροί τις απαιτήσεις του σημείου 1.2 του παραρτήματος Γ4 για τη διευρυμένη οικογένεια ανθεκτικότητας έρχεται στη μέγιστη ταχύτητα οχήματος μείον 10 km/h ή 120 km/h, όποια είναι χαμηλότερη, και διατηρείται σε αυτή τη σταθερή ταχύτητα για τουλάχιστον 15 λεπτά με τη ρύθμιση φορτίου της δοκιμής τύπου 1. Οποιαδήποτε στιγμή μετά την εν λόγω περίοδο, η θερμοκρασία στο στόμιο εισόδου του καταλύτη μετράται για τουλάχιστον 2 συνεχόμενα λεπτά ενώ το όχημα διατηρείται σε αυτή τη σταθερή ταχύτητα και η μέση τιμή θερμοκρασίας θεωρείται αντιπροσωπευτική τιμή.
 7.7.
 Επέκταση για OBD
 Για το OBD, η έγκριση τύπου μπορεί να επεκταθεί σε οχήματα που ανήκουν σε εγκεκριμένη οικογένεια OBD, όπως ορίζεται στο σημείο 6.8.1.
 8. Συμμόρφωση της παραγωγής (COP)
 8.1.
 Κάθε όχημα που παράγεται στο πλαίσιο έγκρισης τύπου σύμφωνα με τον παρόντα κανονισμό συμμορφώνεται με τον εγκεκριμένο τύπο οχήματος. Οι διαδικασίες συμμόρφωσης της παραγωγής συμμορφώνονται με αυτές που ορίζονται στο παράρτημα 1 της συμφωνίας του 1958 (E/ECE/324-E/ECE/TRANS/505/Rev.3), με τις ακόλουθες απαιτήσεις:
 8.1.1.
 ο κατασκευαστής υλοποιεί επαρκείς διακανονισμούς και τεκμηριωμένα σχέδια ελέγχου και διεξάγει, σε διαστήματα που καθορίζονται στον παρόντα κανονισμό, τις


text:
απαιτούμενες δοκιμές ώστε να επαληθεύεται η συνεχής συμμόρφωση προς τον εγκεκριμένο τύπο. Ο κατασκευαστής λαμβάνει τη σύμφωνη γνώμη της αρμόδιας αρχής για τις εν λόγω ρυθμίσεις και τα σχέδια ελέγχου. Η αρμόδια αρχή διενεργεί ελέγχους σε συγκεκριμένα χρονικά διαστήματα. Ο εν λόγω έλεγχος περιλαμβάνει τις εγκαταστάσεις παραγωγής και δοκιμών στο πλαίσιο της συμμόρφωσης του προϊόντος και των ρυθμίσεων συνεχούς επαλήθευσης. Εφόσον είναι αναγκαίο, η αρμόδια αρχή μπορεί να ζητήσει τη διεξαγωγή πρόσθετων δοκιμών·
 8.1.2.
 ο κατασκευαστής ελέγχει τη συμμόρφωση της παραγωγής διεξάγοντας τις κατάλληλες δοκιμές σύμφωνα με τους πίνακες 8/1 και 8/2 και με τις απαιτήσεις OBD, κατά περίπτωση, σύμφωνα με τον πίνακα Α του σημείου 6. Κατά περίπτωση και εφόσον απαιτείται σύμφωνα με τον πίνακα Α, ο κατασκευαστής προσδιορίζει και αναφέρει την ακρίβεια της διάταξης OBFCM σύμφωνα με το προσάρτημα 5.
 Οι ειδικές διαδικασίες για τη συμμόρφωση της παραγωγής ορίζονται στα σημεία 8.2 έως 8.4 και στα προσαρτήματα 1 και 4.
 Πίνακας 8/1
 Εφαρμοστέες απαιτήσεις COP τύπου 1 για τους διάφορους τύπους οχημάτων
 Τύπος οχήματος
 Εκπομπές βάσει κριτηρίων
 Εκπομπές CO2
 Εξοικονόμηση καυσίμου
 Κατανάλωση ηλεκτρικής ενέργειας
 Αμιγώς ICE
 Επίπεδο 1Α και επίπεδο 1Β
 Επίπεδο 1Α
 Επίπεδο 1Β
 Άνευ αντικειμένου
 NOVC-HEV
 Επίπεδο 1Α και επίπεδο 1Β
 Επίπεδο 1Α
 Επίπεδο 1Β
 Άνευ αντικειμένου
 OVC-HEV
 Επίπεδο 1Α και επίπεδο 1Β:
 CD (15) και CS
 Επίπεδο 1Α: CS μόνο
 Επίπεδο 1Β: CS μόνο
 Επίπεδο 1Α και επίπεδο 1Β:
 και τα δύο CD μόνο
 PEV
 Άνευ αντικειμένου
 Άνευ αντικειμένου
 Άνευ αντικειμένου
 Επίπεδο 1Α και επίπεδο 1Β
 NOVC-FCHV
 Άνευ αντικειμένου
 Άνευ αντικειμένου
 Εξαιρούνται
 Άνευ αντικειμένου
 OVC-FCHV
 Άνευ αντικειμένου
 Άνευ αντικειμένου
 Εξαιρούνται
 Εξαιρούνται
 Πίνακας 8/2
 Εφαρμοστέες απαιτήσεις COP τύπου 4 για τους διάφορους τύπους οχημάτων
 Τύπος οχήματος
 Εξατμιστικές εκπομπές
 ICE
 Επίπεδο 1A (16)
 Επίπεδο 1Β (17)
 NOVC-HEV
 Επίπεδο 1A (16)
 Επίπεδο 1Β (17)
 OVC-HEV
 Επίπεδο 1A (16)
 Επίπεδο 1Β (17)
 PEV
 Άνευ αντικειμένου
 NOVC-FCHV
 Άνευ αντικειμένου
 OVC-FCHV
 Άνευ αντικειμένου
 8.1.3.
 Οικογένεια CoP
 Ο κατασκευαστής επιτρέπεται να διαχωρίσει την οικογένεια CoP σε μικρότερες οικογένειες CoP.
 Εάν η παραγωγή οχημάτων πραγματοποιείται σε διαφορετικές εγκαταστάσεις παραγωγής, δημιουργούνται διαφορετικές οικογένειες CoP για κάθε εγκατάσταση. Μια οικογένεια παρεμβολής μπορεί να εκπροσωπείται σε μία ή περισσότερες οικογένειες COP.
 Για το επίπεδο 1Α
 ο κατασκευαστής μπορεί να ζητήσει τη συγχώνευση αυτών των οικογενειών CoP. Η αρμόδια αρχή αξιολογεί, με βάση τα αποδεικτικά στοιχεία που παρέχει ο κατασκευαστής, κατά πόσον η συγχώνευση αυτή είναι δικαιολογημένη.
 Για το επίπεδο 1Β
 κατόπιν αιτήματος του κατασκευαστή, είναι δυνατή η συγχώνευση οικογενειών CoP από διαφορετικές εγκαταστάσεις παραγωγής. Για τη δοκιμή τύπου 1, αυτό επιτρέπεται μόνον εάν ο προγραμματισμένος ετήσιος όγκος παραγωγής κάθε μονάδας παραγωγής είναι μικρότερος από 1 000.
 8.1.3.1.
 Οικογένεια CoP για δοκιμή τύπου 1
 Για τους σκοπούς ελέγχου συμμόρφωσης της παραγωγής του κατασκευαστή για τη δοκιμή τύπου 1, συμπεριλαμβανομένου, κατά περίπτωση και εφόσον απαιτείται, του προσδιορισμού της ακρίβειας της διάταξης OBFCM, ως οικογένεια νοείται η οικογένεια συμμόρφωσης της παραγωγής (CoP), όπως ορίζεται στα σημεία 8.1.3.1.1 και 8.1.3.1.2.
 8.1.3.1.1.
 Για τις οικογένειες παρεμβολής, όπως περιγράφονται στο σημείο 6.3.2, με προγραμματισμένο όγκο παραγωγής οχημάτων άνω των 1 000 οχημάτων ανά 12 μήνες, η οικογένεια CoP για τη δοκιμή τύπου


text:
1 είναι πανομοιότυπη με την οικογένεια παρεμβολής.
 8.1.3.1.2.
 Για τις οικογένειες παρεμβολής, όπως περιγράφονται στο σημείο 6.3.2, με προγραμματισμένο όγκο παραγωγής 1 000 ή λιγότερων οχημάτων ανά 12 μήνες, επιτρέπεται η συμπερίληψη άλλων οικογενειών παρεμβολής στην ίδια οικογένεια CoP, με μέγιστο συνδυασμένο όγκο παραγωγής 5 000 οχημάτων ανά 12 μήνες. Κατόπιν αιτήματος της αρμόδιας αρχής, ο κατασκευαστής παρέχει αποδεικτικά στοιχεία σχετικά με την αιτιολόγηση και τα τεχνικά κριτήρια για τη συγχώνευση αυτών των οικογενειών παρεμβολής, διασφαλίζοντας ότι υπάρχει μεγάλη ομοιότητα μεταξύ των οικογενειών αυτών, για παράδειγμα στις ακόλουθες περιπτώσεις:
 (a)
 συγχώνευση οικογενειών παρεμβολής οι οποίες διαχωρίστηκαν λόγω υπέρβασης του μέγιστου εύρους παρεμβολής των 30 g/km CO2·
 (b)
 οικογένειες παρεμβολής που διαχωρίστηκαν λόγω διαφορετικών διαβαθμίσεων ισχύος κινητήρα για τον ίδιο κινητήρα εσωτερικής καύσης·
 (c)
 οικογένειες παρεμβολής που διαχωρίστηκαν επειδή οι αναλογίες n/v είναι, για λίγο, εκτός της ανοχής του 8 %·
 (d)
 οικογένειες παρεμβολής που διαχωρίστηκαν, αλλά εξακολουθούν να πληρούν όλα τα κριτήρια οικογένειας μιας μοναδικής οικογένειας IP.
 8.1.3.2.
 Οικογένεια CoP για δοκιμή τύπου 4
 Για τους σκοπούς του ελέγχου συμμόρφωσης της παραγωγής του κατασκευαστή για τη δοκιμή τύπου 4, ως «οικογένεια» νοείται η οικογένεια συμμόρφωσης παραγωγής (CoP), η οποία είναι πανομοιότυπη με την οικογένεια εξατμιστικών εκπομπών, όπως περιγράφεται στο σημείο 6.6.3.
 8.1.3.3.
 Οικογένεια CoP για OBD
 Για τους σκοπούς του ελέγχου συμμόρφωσης της παραγωγής του κατασκευαστή για OBD, ως «οικογένεια» νοείται η οικογένεια συμμόρφωσης παραγωγής (CoP), η οποία είναι πανομοιότυπη με την οικογένεια OBD, όπως περιγράφεται στο σημείο 6.8.1.
 8.1.4.
 Συχνότητα δοκιμής για τη δοκιμή τύπου 1
 8.1.4.1.
 Για το επίπεδο 1Α
 η συχνότητα επαλήθευσης προϊόντων της δοκιμής τύπου 1 η οποία εκτελείται από τον κατασκευαστή βασίζεται σε μεθοδολογία εκτίμησης κινδύνου η οποία συμφωνεί με το διεθνές πρότυπο ISO 31000:2018 — Διαχείριση κινδύνου — Αρχές και κατευθυντήριες γραμμές, και η ελάχιστη συχνότητα ανά οικογένεια CoP είναι μία επαλήθευση ανά 12 μήνες.
 Για το επίπεδο 1Β
 η συχνότητα επαλήθευσης του προϊόντος στη δοκιμή τύπου 1 που διεξάγεται από τον κατασκευαστή έχει ελάχιστη συχνότητα ανά οικογένεια CoP μίας επαλήθευσης ανά 12 μήνες.
 8.1.4.2.
 Εάν ο αριθμός των οχημάτων που παράγονται στο πλαίσιο της οικογένειας CoP υπερβαίνει τα 7 500 οχήματα ανά 12 μήνες, η ελάχιστη συχνότητα επαλήθευσης ανά οικογένεια CoP καθορίζεται με διαίρεση του προγραμματισμένου όγκου παραγωγής ανά 12 μήνες διά του 5 000 και μαθηματική στρογγυλοποίηση του αριθμού αυτού στον πλησιέστερο ακέραιο.
 8.1.4.3.
 Για το επίπεδο 1Α
 εάν ο αριθμός των οχημάτων που παράγονται στο πλαίσιο της οικογένειας CoP υπερβαίνει τα 17 500 οχήματα ανά 12 μήνες, η συχνότητα ανά οικογένεια CoP είναι τουλάχιστον μία επαλήθευση ανά 3 μήνες.
 Για το επίπεδο 1Β
 εάν ο αριθμός των οχημάτων που παράγονται στο πλαίσιο της οικογένειας CoP υπερβαίνει τα 5 000 οχήματα μηνιαίως, η συχνότητα ανά οικογένεια CoP είναι τουλάχιστον μία επαλήθευση ανά μήνα.
 8.1.4.4.
 Οι επαληθεύσεις προϊόντος κατανέμονται ομοιόμορφα στην περίοδο των 12 μηνών ή στην περίοδο παραγωγής σε περίπτωση που αυτή είναι μικρότερη από 12 μήνες. Για την τελευταία επαλήθευση προϊόντος λαμβάνεται απόφαση εντός 12 μηνών, εκτός εάν ο κατασκευαστής μπορεί να αιτιολογήσει ότι απαιτείται παράταση μέγιστης διάρκειας ενός μηνός.
 8.1.4.5.


text:
Ο προγραμματιζόμενος όγκος παραγωγής της οικογένειας CoP ανά 12μηνη περίοδο παρακολουθείται από τον κατασκευαστή σε μηνιαία βάση και η αρμόδια αρχή ενημερώνεται σχετικά με το αν οποιαδήποτε αλλαγή στον προγραμματισμένο όγκο παραγωγής προκαλεί αλλαγές είτε στο μέγεθος της οικογένειας CoP είτε στη συχνότητα δοκιμών τύπου 1.
 8.1.5.
 Συχνότητα δοκιμής για τη δοκιμή τύπου 4
 Μία φορά ετησίως λαμβάνεται τυχαία ένα όχημα από την οικογένεια CoP που περιγράφεται στο σημείο 8.1.3.2 και υποβάλλεται στις τρεις δοκιμές που περιγράφονται στο προσάρτημα 4.
 8.1.6.
 Έλεγχοι από την αρμόδια αρχή
 Η αρμόδια αρχή διενεργεί ελέγχους για την επαλήθευση των ρυθμίσεων του κατασκευαστή και των τεκμηριωμένων σχεδίων ελέγχου στις εγκαταστάσεις του κατασκευαστή, σε κάθε περίπτωση, με ελάχιστη συχνότητα ενός ελέγχου ανά 12 μήνες.
 Όταν χρησιμοποιείται η μέθοδος παρεμβολής, η επαλήθευση του υπολογισμού της παρεμβολής μπορεί να διενεργείται από την αρμόδια αρχή ή κατόπιν αιτήματός της ως μέρος της διαδικασίας ελέγχου.
 Εάν η αρμόδια αρχή δεν ικανοποιηθεί με τα αποτελέσματα του ελέγχου, εκτελούνται φυσικές δοκιμές απευθείας στα οχήματα παραγωγής όπως περιγράφεται στα σημεία 8.2 έως 8.4 προκειμένου να επαληθευτεί η συμμόρφωση της παραγωγής οχημάτων.
 Για το επίπεδο 1Α μόνο
 οι ρυθμίσεις του κατασκευαστή και τα τεκμηριωμένα σχέδια ελέγχου βασίζονται σε μεθοδολογία εκτίμησης επικινδυνότητας σύμφωνη με το διεθνές πρότυπο ISO 31000: 2018 — Διαχείριση κινδύνων — Αρχές και κατευθυντήριες γραμμές.
 8.1.7.
 Επαληθεύσεις μέσω φυσικών δοκιμών από την αρμόδια αρχή
 Για το επίπεδο 1Α
 η συνήθης συχνότητα των επαληθεύσεων μέσω φυσικών δοκιμών από την αρμόδια αρχή βασίζεται στα αποτελέσματα της διαδικασίας ελέγχου του κατασκευαστή μέσω μεθοδολογίας εκτίμησης κινδύνου και, σε κάθε περίπτωση, η ελάχιστη συχνότητα είναι μία δοκιμή επαλήθευσης ανά τριετία. Η αρμόδια αρχή εκτελεί αυτές τις φυσικές δοκιμές εκπομπών στα οχήματα παραγωγής όπως περιγράφεται στα σημεία 8.2 έως 8.4.
 Στην περίπτωση που οι φυσικές δοκιμές διενεργούνται από τον κατασκευαστή, οι εν λόγω δοκιμές στις εγκαταστάσεις του κατασκευαστή διενεργούνται παρουσία της αρμόδιας αρχής.
 Για το επίπεδο 1Β
 η συνήθης συχνότητα των επαληθεύσεων μέσω φυσικών δοκιμών από την αρμόδια αρχή είναι κατ’ ελάχιστον μία δοκιμή επαλήθευσης ανά τριετία. Η αρμόδια αρχή εκτελεί αυτές τις φυσικές δοκιμές εκπομπών στα οχήματα παραγωγής όπως περιγράφεται στα σημεία 8.2 έως 8.4.
 Στην περίπτωση που οι φυσικές δοκιμές διενεργούνται από τον κατασκευαστή, οι εν λόγω δοκιμές στις εγκαταστάσεις του κατασκευαστή διενεργούνται παρουσία της αρμόδιας αρχής.
 8.1.8.
 Υποβολή εκθέσεων
 Η αρμόδια αρχή αναφέρει σε έκθεσή της τα αποτελέσματα όλων των ελέγχων και φυσικών δοκιμών που διενεργούνται για την επαλήθευση της συμμόρφωσης των κατασκευαστών και τα αρχειοθετεί για περίοδο τουλάχιστον 10 ετών. Οι εκθέσεις αυτές πρέπει να είναι διαθέσιμες και στις άλλες αρμόδιες αρχές.
 8.1.9.
 Μη συμμόρφωση
 Σε περίπτωση μη συμμόρφωσης, εφαρμόζεται το άρθρο 4 της συμφωνίας του 1958.
 8.2.
 Έλεγχος της συμμόρφωσης για δοκιμή τύπου 1
 8.2.1.
 Η δοκιμή τύπου 1 διεξάγεται σε τουλάχιστον τρία οχήματα παραγωγής, τα οποία είναι έγκυρα μέλη της οικογένειας CoP, όπως περιγράφεται στο σημείο 8.1.3.1.
 8.2.2.
 Τα οχήματα επιλέγονται τυχαία από την οικογένεια CoP. Ο κατασκευαστής δεν προβαίνει σε καμία τροποποίηση των επιλεγέντων οχημάτων.
 Σε περίπτωση που οχήματα της οικογένειας CoP συναρμολογούνται σε διαφορετικές εγκαταστάσεις παραγωγής, κατόπιν αιτήματος της αρμόδιας


text:
αρχής, ο κατασκευαστής προσαρμόζει την επιλογή των οχημάτων από τις διάφορες εγκαταστάσεις παραγωγής, με την επιφύλαξη της αρχής της τυχαίας επιλογής εντός μιας εγκατάστασης παραγωγής.
 Σε περίπτωση που στην οικογένεια CoP περιλαμβάνονται πολλαπλές οικογένειες IP, κατόπιν αιτήματος της αρμόδιας αρχής, ο κατασκευαστής προσαρμόζει την επιλογή οχημάτων από τις διάφορες οικογένειες παρεμβολής, με την επιφύλαξη της αρχής της τυχαίας επιλογής εντός μιας οικογένειας παρεμβολής.
 8.2.3.
 Διαδικασία δοκιμής τύπου 1
 8.2.3.1.
 Κατά περίπτωση, σύμφωνα με τον πίνακα 8/1, η επαλήθευση των εκπομπών βάσει κριτηρίων, των εκπομπών CO2, της εξοικονόμησης καυσίμου και της κατανάλωσης ηλεκτρικής ενέργειας διενεργείται σύμφωνα με τις ειδικές απαιτήσεις και διαδικασίες του προσαρτήματος 1. Κατά περίπτωση και εφόσον απαιτείται, ο κατασκευαστής προσδιορίζει και αναφέρει την ακρίβεια της διάταξης OBFCM σύμφωνα με το προσάρτημα 5.
 8.2.3.2.
 Η στατιστική διαδικασία για τον υπολογισμό των κριτηρίων δοκιμής και για την επίτευξη θετικής ή αρνητικής απόφασης περιγράφεται στο προσάρτημα 2 και στο διάγραμμα ροής του σχήματος 8/1.
 Κατά περίπτωση, σύμφωνα με τον πίνακα 8/1, η παραγωγή μιας οικογένειας CoP θεωρείται ότι δεν συμμορφώνεται όταν λαμβάνεται αρνητική απόφαση σύμφωνα με τα κριτήρια δοκιμής του προσαρτήματος 2 για μία ή περισσότερες από τις εκπομπές βάσει κριτηρίων, τις εκπομπές CO2, την εξοικονόμηση καυσίμου ή την κατανάλωση ηλεκτρικής ενέργειας.
 Κατά περίπτωση, σύμφωνα με τον πίνακα 8/1, η παραγωγή μιας οικογένειας CoP θεωρείται ότι συμμορφώνεται μόλις ληφθεί θετική απόφαση σύμφωνα με τα κριτήρια δοκιμής του προσαρτήματος 2 για όλες τις εκπομπές βάσει κριτηρίων, τις εκπομπές CO2, την εξοικονόμηση καυσίμου ή την κατανάλωση ηλεκτρικής ενέργειας.
 Κατά περίπτωση, σύμφωνα με τον πίνακα 8/1, όταν έχει ληφθεί θετική απόφαση για μία εκπομπή βάσει κριτηρίων, η εν λόγω απόφαση δεν μεταβάλλεται από τυχόν πρόσθετες δοκιμές που διενεργούνται για να ληφθεί απόφαση για τις άλλες εκπομπές βάσει κριτηρίων, τις εκπομπές CO2, την εξοικονόμηση καυσίμου ή την κατανάλωση ηλεκτρικής ενέργειας.
 Κατά περίπτωση, σύμφωνα με τον πίνακα 8/1, εάν δεν ληφθεί θετική απόφαση για όλες τις εκπομπές βάσει κριτηρίων, τις εκπομπές CO2, την εξοικονόμηση καυσίμου ή την κατανάλωση ηλεκτρικής ενέργειας, προστίθεται ένα άλλο όχημα στο δείγμα μέσω επιλογής του οχήματος αυτού σύμφωνα με το σημείο 8.2.2 και εκτέλεσης της δοκιμής τύπου 1. Η στατιστική διαδικασία που περιγράφεται στο προσάρτημα 2 επαναλαμβάνεται έως ότου ληφθεί θετική απόφαση για όλες τις εκπομπές βάσει κριτηρίων, τις εκπομπές CO2, την εξοικονόμηση καυσίμου ή την κατανάλωση ηλεκτρικής ενέργειας.
 Το μέγιστο μέγεθος δείγματος είναι:
 Για το επίπεδο 1Α: 16 οχήματα
 Για το επίπεδο 1Β: 32 οχήματα για τις εκπομπές βάσει κριτηρίων, 11 για την εξοικονόμηση καυσίμου και την κατανάλωση ηλεκτρικής ενέργειας.
 8.2.4.
 Συντελεστές στρωσίματος
 8.2.4.1.
 Για το επίπεδο 1Α
 κατόπιν αιτήματος του κατασκευαστή και με την έγκριση της αρμόδιας αρχής, μπορεί να διεξαχθεί διαδικασία δοκιμής στρωσίματος σε όχημα της οικογένειας CoP για τον καθορισμό των παράγωγων συντελεστών στρωσίματος για τις εκπομπές βάσει κριτηρίων, τις εκπομπές CO2 και/ή την κατανάλωση ηλεκτρικής ενέργειας σύμφωνα με τη διαδικασία δοκιμής του προσαρτήματος 3.
 Για το επίπεδο 1Β
 κατόπιν αιτήματος του κατασκευαστή και με την έγκριση της αρμόδιας αρχής, μπορεί να διεξαχθεί διαδικασία δοκιμής στρωσίματος σε όχημα της οικογένειας CoP για τον καθορισμό των συντελεστών στρωσίματος που


text:
προκύπτουν για την εξοικονόμηση καυσίμου και/ή την κατανάλωση ηλεκτρικής ενέργειας σύμφωνα με τη διαδικασία δοκιμής του προσαρτήματος 3.
 8.2.4.2.
 Για την εφαρμογή των συντελεστών στρωσίματος που προκύπτουν, το οδόμετρο συστήματος του οχήματος δοκιμής CoP Dj είναι κατά προτίμηση εντός –10 km των διανυθέντων χιλιομέτρων κατά την έναρξη της 1ης δοκιμής και +10 km των διανυθέντων χιλιομέτρων κατά την έναρξη της 2ης δοκιμής στο υπό δοκιμή όχημα Di, πριν από τη χρονική στιγμή στρωσίματος.
 8.2.4.3.
 Για το επίπεδο 1Α
 κατ’ επιλογή του κατασκευαστή, για τις εκπομπές CO2, σε g/km, μπορεί να εφαρμοστεί συντελεστής στρωσίματος 0,98, εφόσον η ένδειξη του οδομέτρου συστήματος κατά την έναρξη της δοκιμής CoP είναι μικρότερη ή ίση με 80 km. Εάν εφαρμόζεται ο καθορισμένος συντελεστής στρωσίματος για τις εκπομπές CO2, δεν εφαρμόζονται συντελεστές στρωσίματος για τις εκπομπές βάσει κριτηρίων και την κατανάλωση ηλεκτρικής ενέργειας.
 Για το επίπεδο 1Β
 κατ’ επιλογή του κατασκευαστή, για την εξοικονόμηση καυσίμου, σε km/l, μπορεί να εφαρμοστεί συντελεστής στρωσίματος 1,02 σε g/km, εφόσον η ένδειξη του οδομέτρου συστήματος κατά την έναρξη της δοκιμής CoP είναι μικρότερη ή ίση με 80 km. Εάν εφαρμόζεται ο καθορισμένος συντελεστής στρωσίματος για την εξοικονόμηση καυσίμου, δεν εφαρμόζονται συντελεστές στρωσίματος για την κατανάλωση ηλεκτρικής ενέργειας.
 8.2.4.4.
 Ο συντελεστής στρωσίματος εφαρμόζεται στο αποτέλεσμα της δοκιμής CoP που υπολογίζεται σύμφωνα με το βήμα 4γ του πίνακα A7/1 του παραρτήματος Β7 ή το βήμα 4γ του πίνακα A8/5 του παραρτήματος Β8.
 8.2.4.5.
 Διόρθωση θαλάμου δοκιμής
 Για το επίπεδο 1Β μόνο
 σε περίπτωση που παρατηρηθεί σαφής τεχνική διαφορά, επιτρέπεται η εφαρμογή διόρθωσης θαλάμου δοκιμής μεταξύ του εξοπλισμού δοκιμής που χρησιμοποιείται για την έγκριση τύπου και του εξοπλισμού δοκιμής που χρησιμοποιείται για τη CoP. Η διόρθωση θαλάμου δοκιμής καταγράφεται στην έκθεση δοκιμής.
 8.2.5.
 Καύσιμο δοκιμής
 8.2.5.1.
 Για τη δοκιμή τύπου 4, το καύσιμο αναφοράς χρησιμοποιείται σύμφωνα με τις προδιαγραφές του σημείου 7 του παραρτήματος Β3.
 Για το επίπεδο 1Α
 όλες οι υπόλοιπες δοκιμές διενεργούνται με καύσιμο εμπορίου. Ωστόσο, κατόπιν αιτήματος του κατασκευαστή, τα καύσιμα αναφοράς σύμφωνα με τις προδιαγραφές του παραρτήματος Β3 μπορούν να χρησιμοποιηθούν για τη δοκιμή τύπου 1.
 Για το επίπεδο 1Β
 όλες οι υπόλοιπες δοκιμές διεξάγονται με καύσιμα αναφοράς σύμφωνα με τις προδιαγραφές του παραρτήματος Β3 για τη δοκιμή τύπου 1. Ωστόσο, κατόπιν αιτήματος του κατασκευαστή, η συσσώρευση διανυθέντων χιλιομέτρων για το στρώσιμο στο σημείο 1.7 του προσαρτήματος 3 μπορεί να πραγματοποιηθεί με καύσιμο του εμπορίου.
 8.2.5.2.
 Δοκιμές για τη συμμόρφωση της παραγωγής οχημάτων τα οποία χρησιμοποιούν ως καύσιμο υγραέριο ή φυσικό αέριο/βιομεθάνιο μπορούν να εκτελεστούν με καύσιμο που διατίθεται στο εμπόριο, του οποίου ο λόγος C3/C4 βρίσκεται μεταξύ των αντίστοιχων λόγων των καυσίμων αναφοράς στην περίπτωση του υγραερίου ή του καυσίμου υψηλής ή χαμηλής θερμαντικής αξίας στην περίπτωση του φυσικού αερίου/βιομεθανίου. Σε κάθε περίπτωση υποβάλλεται στην αρμόδια αρχή ανάλυση του καυσίμου.
 8.2.6.
 Κριτήρια για την εγκυρότητα των ανοχών ίχνους ταχύτητας και των δεικτών ίχνους οδήγησης της δοκιμής CoP τύπου 1
 Οι ανοχές ίχνους ταχύτητας και οι δείκτες ίχνους κίνησης πληρούν τα κριτήρια που ορίζονται στο σημείο 2.6.8.3 του παραρτήματος Β6.
 8.3.
 Έλεγχος της συμμόρφωσης για δοκιμή τύπου 4
 8.3.1.


text:
Η παραγωγή θεωρείται ότι συμμορφώνεται εάν το όχημα που έχει επιλεγεί και υποβληθεί σε δοκιμή σύμφωνα με το σημείο 8.1.5 πληροί τις απαιτήσεις όλων αυτών των δοκιμών.
 8.3.2.
 Εάν το όχημα που υπεβλήθη σε δοκιμή δεν πληροί τις απαιτήσεις του σημείου 8.3.1, λαμβάνεται από την ίδια οικογένεια χωρίς αδικαιολόγητη καθυστέρηση και άλλο τυχαίο δείγμα τεσσάρων οχημάτων, τα οποία και υποβάλλονται στις δοκιμές που περιγράφονται στο προσάρτημα 4.
 Η παραγωγή θεωρείται ότι συμμορφώνεται εάν πληρούνται οι απαιτήσεις για τουλάχιστον τρία από τα οχήματα αυτά εντός 6 μηνών από τη διαπίστωση της αρχικής αποτυχημένης δοκιμής.
 8.3.3.
 Εάν τα οχήματα που υπεβλήθησαν σε δοκιμή δεν πληρούν τις απαιτήσεις του σημείου 8.3.2, λαμβάνεται από την ίδια οικογένεια χωρίς αδικαιολόγητη καθυστέρηση και άλλο τυχαίο δείγμα, το οποίο και υποβάλλεται στις δοκιμές που περιγράφονται στο παράρτημα Γ3.
 Εάν το όχημα που υπεβλήθη σε δοκιμή δεν πληροί τις απαιτήσεις του παραρτήματος Γ3, λαμβάνεται από την ίδια οικογένεια και άλλο τυχαίο δείγμα τεσσάρων οχημάτων, τα οποία υποβάλλονται επίσης χωρίς αδικαιολόγητη καθυστέρηση στις δοκιμές που περιγράφονται στο παράρτημα Γ3.
 Κατόπιν αιτήματος του κατασκευαστή, για τις δοκιμές CoP που περιγράφονται στο παράρτημα Γ3 μπορεί να εφαρμοστεί ο συντελεστής διαπερατότητας (PF) που προκύπτει κατά την έγκριση τύπου ή ο καθορισμένος συντελεστής διαπερατότητας (APF).
 Η παραγωγή θεωρείται ότι συμμορφώνεται εάν πληρούνται οι απαιτήσεις για τουλάχιστον τρία από τα οχήματα αυτά εντός 24 μηνών από τη διαπίστωση της αρχικής αποτυχημένης δοκιμής.
 8.3.3.1.
 Για τις δοκιμές CoP που περιγράφονται στο παράρτημα Γ3, οι οποίες εκτελούνται σε όχημα που έχει διανύσει απόσταση κάτω των 20 000 km, χρησιμοποιείται κάνιστρο που έχει υποστεί γήρανση σύμφωνα με το σημείο 5.1 του παραρτήματος Γ3. Αυτό μπορεί να είναι το αρχικό κάνιστρο από το υπό δοκιμή όχημα ή άλλο κάνιστρο πανομοιότυπων προδιαγραφών. Κατόπιν αιτήματος του κατασκευαστή για τις εν λόγω δοκιμές εφαρμόζεται είτε ο συντελεστής διαπερατότητας (PF), όπως ορίζεται στο σημείο 5.2 του παραρτήματος Γ3, ο οποίος καθορίστηκε κατά την έγκριση τύπου για την οικογένεια εξατμιστικών εκπομπών, είτε ο καθορισμένος συντελεστής διαπερατότητας (APF) που ορίζεται επίσης στο σημείο 5.2 του παραρτήματος Γ3.
 8.3.3.2.
 Κατόπιν αιτήματος του κατασκευαστή, οι δοκιμές CoP που περιγράφονται στο παράρτημα Γ3 μπορούν να διενεργηθούν σε όχημα που έχει διανύσει ελάχιστη απόσταση 20 000 km έως 30 000 km κατ’ ανώτατο όριο χωρίς τροποποιήσεις στο όχημα άλλες από εκείνες που περιγράφονται στη διαδικασία δοκιμής. Όταν η δοκιμή διεξάγεται σε όχημα που έχει διανύσει απόσταση μεταξύ 20 000 km και 30 000 km, παραλείπεται η γήρανση του κανίστρου και δεν εφαρμόζεται ο συντελεστής διαπερατότητας ή ο καθορισμένος συντελεστής διαπερατότητας.
 Ανεξάρτητα από τα συσσωρευμένα διανυθέντα χιλιόμετρα του οχήματος, οι πηγές εκπομπών περιβάλλοντος που δεν οφείλονται στο καύσιμα (π.χ. βαφή, κόλλες, πλαστικά, αγωγοί καυσίμου/ατμών, ελαστικά και άλλα κατασκευαστικά στοιχεία από καουτσούκ ή πολυμερή) μπορούν να εξαλειφθούν σύμφωνα με το σημείο 6.1 του παραρτήματος Γ3.
 8.4.
 Έλεγχος της συμμόρφωσης του οχήματος για το ενσωματωμένο σύστημα διάγνωσης (OBD)
 8.4.1.
 Εάν η αρχή έγκρισης κρίνει ότι η ποιότητα παραγωγής δεν φαίνεται ικανοποιητική, λαμβάνεται τυχαία ένα όχημα ως δείγμα από την οικογένεια και υποβάλλεται στις δοκιμές που περιγράφονται στο προσάρτημα 1 του παραρτήματος


text:
Γ5.
 8.4.2.
 Η παραγωγή θεωρείται ότι συμμορφώνεται όταν το όχημα αυτό πληροί τις απαιτήσεις των δοκιμών που περιγράφονται στο προσάρτημα 1 του παραρτήματος Γ5.
 8.4.3.
 Εάν το όχημα που υπεβλήθη σε δοκιμή δεν πληροί τις απαιτήσεις του σημείου 8.4.1, λαμβάνεται από την ίδια οικογένεια και άλλο τυχαίο δείγμα τεσσάρων οχημάτων, τα οποία και υποβάλλονται στις δοκιμές που περιγράφονται στο προσάρτημα 1 του παραρτήματος Γ5. Οι δοκιμές μπορούν να διενεργηθούν σε οχήματα που έχουν διανύσει το πολύ 15 000 km χωρίς τροποποιήσεις.
 8.4.4.
 Η παραγωγή θεωρείται ότι συμμορφώνεται όταν τουλάχιστον τρία οχήματα πληρούν τις απαιτήσεις των δοκιμών που περιγράφονται στο προσάρτημα 1 του παραρτήματος Γ5.
 9. Κυρώσεις για μη συμμόρφωση της παραγωγής
 9.1.
 Η έγκριση που χορηγείται για τύπο οχήματος σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις του σημείου 8.1 ή εάν το όχημα ή τα οχήματα που επιλέχθηκαν απέτυχαν στις δοκιμές που προβλέπονται στο σημείο 8.1.2.
 9.2.
 Εάν συμβαλλόμενο μέρος στη συμφωνία του 1958 που εφαρμόζει τον παρόντα κανονισμό ανακαλέσει έγκριση την οποία έχει χορηγήσει το ίδιο παλιότερα, το γνωστοποιεί στα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος Α2 του παρόντος κανονισμού.
 10. Οριστική παύση της παραγωγής
 Εάν ο κάτοχος της έγκρισης παύσει εντελώς την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή έγκρισης τύπου που χορήγησε την έγκριση. Η συγκεκριμένη αρχή, αφού λάβει τη σχετική ειδοποίηση, ενημερώνει τα λοιπά συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω αντιγράφων του εντύπου ανακοίνωσης που συμμορφώνεται με το υπόδειγμα του παραρτήματος Α2 του παρόντος κανονισμού.
 11. Εισαγωγικές διατάξεις
 11.1.
 Τα συμβαλλόμενα μέρη που εφαρμόζουν τον παρόντα κανονισμό δεν χορηγούν εγκρίσεις τύπου σύμφωνα με τον παρόντα κανονισμό παρά μόνο οκτώ μήνες μετά την έναρξη ισχύος του.
 12. Μεταβατικές διατάξεις
 12.1.
 Από την επίσημη ημερομηνία έναρξης ισχύος της σειράς τροποποιήσεων 01 του παρόντος κανονισμού και κατά παρέκκλιση από τις υποχρεώσεις των συμβαλλόμενων μερών, τα συμβαλλόμενα μέρη που εφαρμόζουν τον παρόντα κανονισμό και εφαρμόζουν επίσης τη σειρά 08 ή μεταγενέστερη σειρά τροποποιήσεων του κανονισμού αριθ. 83 του ΟΗΕ μπορούν να αρνηθούν να αποδεχθούν εγκρίσεις τύπου που χορηγούνται βάσει του παρόντος κανονισμού και οι οποίες δεν συνοδεύονται από έγκριση της σειράς 08 ή μεταγενέστερης σειράς τροποποιήσεων του κανονισμού αριθ. 83 του ΟΗΕ.
 12.2.
 Το παρόν σημείο ισχύει μόνο για το επίπεδο 1Α.
 Για τις εγκρίσεις μόνο για το επίπεδο 1Α, έως την 1η Σεπτεμβρίου 2022 για τα οχήματα κατηγορίας M και κατηγορίας N1 κλάση I, και έως την 1η Σεπτεμβρίου 2023 για τα οχήματα κατηγορίας N1 κλάσεις II και III και κατηγορίας N2, τα συμβαλλόμενα μέρη μπορούν να δέχονται τις εγκρίσεις τύπου της νομοθεσίας της ΕΕ ως απόδειξη της συμμόρφωσης με τις διατάξεις του παρόντος κανονισμού, όπως περιγράφονται λεπτομερώς στα στοιχεία α) έως δ) κατωτέρω:
 α)
 οι δοκιμές τύπου 1/I που διεξήχθησαν σύμφωνα με το παράρτημα 4α του κανονισμού αριθ. 83 του ΟΗΕ, σειρά τροποποιήσεων 07 πριν από την 1η Σεπτεμβρίου 2017 στην περίπτωση οχημάτων κατηγορίας M και


text:
κατηγορίας N1 κλάση I και την 1η Σεπτεμβρίου 2018 για οχήματα κατηγορίας N1 κλάσεις II και III και κατηγορίας N2 γίνονται δεκτές από την αρχή έγκρισης για τους σκοπούς της παραγωγής φθαρμένων ή ελαττωματικών κατασκευαστικών στοιχείων με στόχο την προσομοίωση αστοχιών για την αξιολόγηση της συμμόρφωσης με τις απαιτήσεις του παραρτήματος Γ5 του παρόντος κανονισμού·
 β)
 όσον αφορά τα οχήματα οικογένειας παρεμβολής WLTP που πληρούν τους κανόνες επέκτασης που ορίζονται στο σημείο 2 του παραρτήματος 13 του κανονισμού αριθ. 83 του ΟΗΕ, σειρά τροποποιήσεων 07, οι διαδικασίες που εκτελούνται σύμφωνα με το τμήμα 3 του παραρτήματος 13 του κανονισμού αριθ. 83 του ΟΗΕ, σειρά τροποποιήσεων 07 πριν από την 1η Σεπτεμβρίου 2017 στην περίπτωση οχημάτων κατηγορίας M και κατηγορίας N1 κλάση I και την 1η Σεπτεμβρίου 2018 στην περίπτωση οχημάτων κατηγορίας N1 κλάσης II και III και κατηγορίας N2 εγκρίνονται από την αρχή έγκρισης για τους σκοπούς της εκπλήρωσης των απαιτήσεων του προσαρτήματος 1 του παραρτήματος Β6 του παρόντος κανονισμού·
 γ)
 οι πιστοποιήσεις ανθεκτικότητας κατά τις οποίες η πρώτη δοκιμή τύπου 1/I διενεργήθηκε και ολοκληρώθηκε σύμφωνα με το παράρτημα 9 του κανονισμού αριθ. 83 του ΟΗΕ, σειρά τροποποιήσεων 07 πριν από την 1η Σεπτεμβρίου 2017 για οχήματα κατηγορίας M και κατηγορίας N1 κλάση I και την 1η Σεπτεμβρίου 2018 για οχήματα κατηγορίας N1 κλάσεις II και III και κατηγορίας N2 γίνονται δεκτές από τις αρχές έγκρισης για τους σκοπούς της εκπλήρωσης των απαιτήσεων του παραρτήματος Γ4 του παρόντος κανονισμού.
 δ)
 οι δοκιμές εξατμιστικών εκπομπών που διενεργήθηκαν με βάση τη διαδικασία δοκιμής που ορίζεται στο παράρτημα VI του κανονισμού (ΕΚ) αριθ. 692/2008, όπως τροποποιήθηκε με τον κανονισμό (ΕΕ) 2016/646, οι οποίες χρησιμοποιήθηκαν για την έγκριση οικογενειών εξατμιστικών εκπομπών στην Ευρωπαϊκή Ένωση πριν από τις 31 Αυγούστου 2019, γίνονται δεκτές από τις αρχές έγκρισης για τους σκοπούς της εκπλήρωσης των απαιτήσεων του παραρτήματος Γ3 του παρόντος κανονισμού.
 13. Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό γνωστοποιούν στη Γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των αρχών έγκρισης τύπου που χορηγούν την έγκριση και στις οποίες πρέπει να αποστέλλονται τα έντυπα που εκδίδονται σε άλλες χώρες και πιστοποιούν την έγκριση ή την επέκταση ή την απόρριψη ή την ανάκληση έγκρισης.
 (1) Οι διακριτικοί αριθμοί των συμβαλλόμενων στη συμφωνία του 1958 μερών παρατίθενται στο παράρτημα 3 της ενοποιημένης απόφασης για την κατασκευή οχημάτων (R.E.3), έγγραφο ECE/TRANS/WP.29/78/Αναθ.6, παράρτημα 3 – www.unece.org/trans/main/wp29/wp29wgs/wp29gen/wp29resolutions.html.
 (2) Οι ειδικές διαδικασίες δοκιμής για οχήματα υδρογόνου θα καθοριστούν σε μεταγενέστερο στάδιο.
 (3) Τα όρια σωματιδιακής μάζας και αριθμού σωματιδίων καθώς και οι αντίστοιχες διαδικασίες μέτρησης εφαρμόζονται μόνο σε οχήματα με κινητήρες απευθείας έγχυσης.
 (4) Όταν όχημα δύο καυσίμων συνδυάζεται με ευέλικτο όχημα, ισχύουν και οι δύο απαιτήσεις δοκιμής.
 (5) Όταν το όχημα λειτουργεί με υδρογόνο, καθορίζονται μόνο οι εκπομπές ΝΟx.
 (6) Για το επίπεδο 1Α μόνο: δεν ισχύουν οι οριακές τιμές μάζας


text:
σωματιδιακού υλικού και αριθμού σωματιδίων, καθώς και οι αντίστοιχες διαδικασίες μέτρησης. Για το επίπεδο 1Β μόνο: στην περίπτωση που ένα όχημα αερίου ενός καυσίμου διαθέτει δεξαμενή βενζίνης, υποβάλλεται επίσης σε δοκιμή με χρήση του ισχύοντος καυσίμου αναφοράς βενζίνης.
 (7) Στην περίπτωση που ένα όχημα αερίου ενός καυσίμου διαθέτει δεξαμενή βενζίνης, ειδάλλως και για το επίπεδο 1Α «—»
 (8) Οι οριακές τιμές μάζας και αριθμού σωματιδίων για οχήματα με επιβαλλόμενη ανάφλεξη εφαρμόζονται μόνο στα οχήματα με κινητήρα απευθείας έγχυσης.
 (9) Για βενζίνη ή υγραέριο, οι οριακές τιμές μάζας σωματιδίων εφαρμόζονται μόνο στα οχήματα με κινητήρα απευθείας έγχυσης.
 (10) Εκτός από οχήματα με εκτόπισμα κινητήρα μικρότερο ή ίσο των 0.660 λίτρων, μήκος οχήματος μικρότερο ή ίσο των 3,40 m, πλάτος οχήματος μικρότερο ή ίσο των 1,48 m, ύψος οχήματος μικρότερο ή ίσο των 2,00 m, καθίσματα έως 3 εκτός του καθίσματος του οδηγού και ωφέλιμο φορτίο μικρότερο ή ίσο των 350 kg.
 (11) Οχήματα με εκτόπισμα κινητήρα μικρότερο ή ίσο των 0.660 λίτρων, μήκος οχήματος μικρότερο ή ίσο των 3,40 m, πλάτος οχήματος μικρότερο ή ίσο των 1,48 m και ύψος οχήματος μικρότερο ή ίσο των 2,00 m, καθίσματα έως 3 εκτός του καθίσματος του οδηγού, και ωφέλιμο φορτίο μικρότερο ή ίσο των 350 kg.
 (12) Τα κατώτατα όρια OBD μάζας σωματιδιακού υλικού για οχήματα με επιβαλλόμενη ανάφλεξη εφαρμόζονται μόνο στα οχήματα με κινητήρα απευθείας έγχυσης.
 (13) Εκτός από οχήματα με εκτόπισμα κινητήρα μικρότερο ή ίσο των 0,660 λίτρων, μήκος οχήματος μικρότερο ή ίσο των 3,40 m, πλάτος οχήματος μικρότερο ή ίσο των 1,48 m και ύψος οχήματος μικρότερο ή ίσο των 2,00 m, καθίσματα έως 3 εκτός του καθίσματος του οδηγού, και ωφέλιμο φορτίο μικρότερο ή ίσο των 350 kg.
 (14) Οχήματα με εκτόπισμα κινητήρα μικρότερο ή ίσο των 0,660 λίτρων, μήκος οχήματος μικρότερο ή ίσο των 3,40 m, πλάτος οχήματος μικρότερο ή ίσο των 1,48 m και ύψος οχήματος μικρότερο ή ίσο των 2,00 m, καθίσματα έως 3 εκτός του καθίσματος του οδηγού, και ωφέλιμο φορτίο μικρότερο ή ίσο των 350 kg.
 (15) Μόνον εάν υπάρχει λειτουργία κινητήρα εσωτερικής καύσης κατά τη διάρκεια έγκυρης δοκιμής CD τύπου 1 για επαλήθευση COP
 (16) Μόνο για οχήματα που κινούνται με βενζίνη με εξαίρεση τα οχήματα αερίου ενός καυσίμου
 (17) Μόνο για οχήματα που κινούνται με βενζίνη
 Προσάρτημα 1
 Επαλήθευση δοκιμής τύπου 1 COP για ειδικούς τύπους οχημάτων
 1. Επαλήθευση COP για τις εκπομπές βάσει κριτηρίων για οχήματα αμιγώς ICE, οχήματα NOVC-HEV και OVC-HEV
 1.1.
 Κάθε όχημα υποβάλλεται σε δοκιμή στη δυναμομετρική εξέδρα, η οποία είναι ρυθμισμένη με τις ειδικές παραμέτρους αδράνειας μάζας και αντίστασης κατά την πορεία επί οδού του επιμέρους οχήματος. Η δυναμομετρική εξέδρα ρυθμίζεται στη στοχευόμενη αντίσταση κατά την πορεία επί οδού για το υπό δοκιμή όχημα σύμφωνα με τη διαδικασία που ορίζεται στο σημείο 7 του παραρτήματος Β4.
 Για το επίπεδο 1Β μόνο:
 η διαδικασία καθορισμού στόχου (που καθορίζεται στο σημείο 7 του παραρτήματος Β4) απαγορεύεται όταν ο προκύπτων συντελεστής στρωσίματος δημιουργείται σύμφωνα με το σημείο 1.5.2 του προσαρτήματος 3. Στην περίπτωση αυτή, εφαρμόζονται οι ίδιες τιμές ρύθμισης του